Kum 7 nute an kap that dan cipciar an relsuak sal cu Tuar a har tuk rori - Falam Online Media\nKhin Myo Chit cu kum 7 mi nauhak a siih ralkap pawl in an innsung rori ah an kap that. A pa in a pom lai ah a zaang lam in an kap ih a pum lam tiang a vung tlang lan.\nAthih dan le ralkap pawl cangvaih dan thuhla cipciar cu Khin Myo Chit unu in a relsuak thluh sal.\n“March 23 zaan lam nazi 3 le khuai luan hrawng ah a si.”\n“Mandalay, AungPinLey veng ih kan inn ziin ah bike a rualrual in an ruang lut. Bike pakhat ah ralkap 3 cio an to ih an dung ah motor 20 lenglo in an thlun hai. Ralkap pawl cu minung 5-6 cio hrawng in an ṭhekaw ih kan veng inn tin ah an lut. Sangka an pal ih ‘inn ong uh, inn ong uh’ tiah an au phah. Kan inn sangka khal an run sit ih inn sung ah an lut. Ka nu le upa pawl an ding tum ciah ah ‘ding hlah uh, daiten um uh’ ti`n an au ih meithal thawn an tin.”\n“Kan sungten zial ah dai ziarzi ten kan to. Kum 7 mi ka nau Khin Myo Chit cu a thinphang tukih ṭap phah in ka pa a pom. Ka pa khalin fek zetin a pom ve.”\n“Inn ih um hizet lawng maw nan si tiah ralkap pawl cun in sut ih ‘kan zaten si ko’ tiah ka pa in ṭih phah cing in a sim hai. An zumlo ruangah inn sung an cawklet ih kan sangkate pawl khal an ong ih an bih ciamco”\n“Kan inn ih um kan innsang cu hi zet lawng kan si sayapa tiah ka pa in a sim hai. Cuih ralkap pa cu a mitmu a sen ṭheh. Asung ah khuavang lut dingmi khi a bang. Acetcang dan a hrang tukih umngaihnak thei loin kan ṭih kan khur.”\n“Ralkap pa cun Putar pa thuphan na sim a ti ih ka nau Kyaw Lin Naing cu a vun hnuk. Ka nau cu kum 19 mi a si. Culai ah kum 7 mi ka nau Khin Myo Chit cun papa ka ṭih tuk, ka ṭih tuk a ti ih ka pa ṭang sung um cingin ka pa cu fek zetin a pom. Ka pa cun ‘ṭih hlah aw ka fanute’ a ti. Culai ah ka naupa cu a duhlo cingin an hnuk. Ka pa le nau a pom phah thawn a cangvai thei lo.”\n“Cufang ah ‘putar pa thuphan na sim’ ti`n ralkap pa in a hro ih ka pai` pom mi ka naunu cu a kap cih.”\nRalkap pawl in Islam biaknak bemi Kum 7 nute Khin Myo Chit an kap that dan cu a unu in a sim sal mi a si.\nRalkap pawl cun kum 19 mi Kyaw Naing Lin cu an hnuk ih an vuak an thawi bet ah meithal tawkawng thawn an sut ciamco.\n“Ka nau an ṭhuat nasatuk ruangah a lu le a ka ih thisen suak mi cu a turu tuk. Cucing in kan inn ihsin a hnuk rorin an hnuk. Khatlamah kan naute ngaih ven ah ka naupa cu khawilam ah an hruai ih ziang a cang tikhal kan thei lo” tiah a unu cun a sim.\nRalkap pawl cun an suak san hlan ah an innsang zaten an sit ciamco ta ih phun 4 kai lai mi nauhak khal hlah loin ralkap kedam rori thawn an sit ta a si.\nRalkap pawl cun Kyaw Naing Lin lawng siloin an veng ih tleirawl hmuahhmuah cu an vuak an thawi hlei ah an kai thluh. Tlairawl rual minung 10-15 karlak hrawng an kai. Ralkap motor ih an khum lai cu an hmu hai nan inn hmai ih suak ngamtu an um lo ruangah an kai mi zat theihcian a si lo.\nRalkap pawl cun an kah ngah mi naute khal an dil ih “nau hruai aw la inntang ah rak suk aw” tiah an ti.\nCulai ah veng sung ih an kai mi tlairawl ṭhenkhat cu himnak hawl in an tlan suak ih ralkap pawl cun meithal thawn an kap ciamco. Kut le Ke ih hliam tuar khal an um.\nKan dung nithum sung hrawng khan Mandalay Myotit, AungPinley, MyahNandar le MaNawHaaYi veng ih duhphorhnak neitu mipi pawl cu ralkap lam in nasaten an ṭhekdarh ter ih mithi khal an tamzet. Atui AungPinley veng an luhhnawh mi khal hi ral nawr hmalak cangvaihnak a si thei. Ralkap pawl ih tumtahmi cu veng sung ih um mino cakvak deuh pawl hi inn khat hnu inn khat kaih vivo an tum mi si in a lang.\nVeng sung ih mino rual tlansuak mi dawi in meithal thawn an kap lai fang cu caan ṭha ah laak in Khin Myo Chit ih pa cun a fanu cu Siizung lam pan in a tlanpi. Nan, kum 7 mi Khin Myo Chit cu hliamhma tuarlo in lam lailak ah a nunnak a cem.\nSiizung lam ih Khin Myo Chit rak tuamhlawm tumtu Doctor pawl cun Facebook cahmai ah hitin an ngan.\n“ခွဲစိတ်ဆရာဝန် dinhmun in a voihnihnak ka mitthli tlak ni.\nKum 7 mi nauhak rori hivek ih tuahtu cu ziangvek thinlung a nei si pei. Inn sung ih ummen naute rori zangfahnak nei lo ih kap that thei cu mihring lungthin neilo an si. Nunnak cem zo nauhak ka hnen ih a ra thlen cu mi rura tumruh tiih ruahmi kei rori hman mihmai ah mitthli tlaklo dingin ka sup aw tum nan a theih thlawt lo hi a si bik. Ka hlawh tling lo.” (BBC)\n← Falam le Hakha mipi ralring dingih thuthan an si hnu ah Ralkap le Palik an cangvai taktak\nMizo pai` Zawhte soisa That dan cu a rapthalk tuk ih Mipi in an ngaidam thei lo →\nFebruary 10, 2022 February 10, 2022 Ni Hnem Sung 0


South Korea In Internet Connection Neithabik - Chinland Today Media\nSouth Korea In Internet Connection Neithabik\nFebruary 9, 2010 2:27 am·0 comments\nUSA ih Akamai Technology company in a zingzawinak ah South Korea ram cu leitlun ah internet connection nei thabik (nei cakbik: the world’s highest aver- age connection speed) a si tiah 2009 kum ih July ihsin September suak ‘state of internet report’ timi cun a phuang. A tlangpi in South Ko- rea ram ih internet pawl cu 14.6 Megabytes per second (Mbps) a si ih, a pahnihnak Japan cu 7.9 Mbps a si. Pathuamnak Hongkong (Tuluk ram) cun 7.6 Mbps an nei. Palinak cu Roma- nia, panganak Sweden, paruknak Ireland, pasarihnak Netherland, pariatnak Switzerland, pakuanak Denmark, pahra nak Czech Repub- lic an si. USA cu 18 nak a si ih 3.9 Mbps hmangtu a si. Asia ram ih khawpi 10 cu 15 Mbps hmang ban an si. High boradband hmangtu lakah South Korea cu 74% a si ih, Japan cu 60%, Hongkong 46% a si. Broadband nei thabik hrilsuahnak ah US cu (12) nak a si ih, 24% hmangtu a si. – AFP\nTlawngta nunau in a thianghlimnak a zuar\nKan dung tlawngkai nithum ah New Zealand ih phunsang tlawngta nunau pakhat cun an tlawng bomnak ding hrangah a thianghlimnak cu NZ$ 45,000 (RM109,000) in a zuar ih, a duhtu hrangah lei thei a si tiah amah le amah a phuang aw. Hih nunau hi kum (19) a si ih, amai’ web site ahcun fala thianghlim a sinak le zokhal sumpai a kuan tam theibik cu a ihpi ding tiah a ngan aw. Web site sungih a ngan betmi cu ‘Duhnungzet ka si ih, ruangrai mawizet, harhdamzet le nunau pian mawizet’ tiah a ti aw. A thok pek ahcun cuih nunau cun sumpai ziangzat cekci ti’n ngennak a nei lo na’n website zohtu mi 30,000 lakih 1,200 cun sumpai an pek sian zat an kuat tikah a netabik NZ$ 45,000 cu a lungkim pi thei ti a si. – AFP\nBritain in kuak fawp malter a tum\nBritain acozah cun kan dung tlawngkai nikhat ni ah kum (10) sung a rak buaipi zo mi kuak fawptu malter vivo cu ahlan hnakih cak sawn in a fehpi ding tiah a phuang saal. Ram sung ih kuak (cigarette) tuahnak cetzung le kuak fawhnak hmun pawl cu a malter vivo ding ti a si. Tu dinhmun ahcun ram sung mipi 21% cun kuak an fawp ih, kum 2020 ahcun 10% tiang tumter a um thu le, a hleice in mino pawl kuak fawp lo dingin forhfial a tum thu a sim. – Reuters\nHram: Hruaitu, Malysia LCF Zarthtin Thuthang\nSouth Korea in tikulh tthawn thei a tuah:\nKashmir Ah Buainak A Thok Saal\nAfrica Ram Ah Nunau In Vunzim Tan Ringring\nAustralia Sumpai Dinhmun A Tum Suk\nUS lut duh hrangih daan thar


Ralhrang Pawlin Tleirawl Kum 14 Mi An Sualpi Hnuah An Urthat – Meifar\nRalhrang Pawlin Tleirawl Kum 14 Mi An Sualpi Hnuah An Urthat\nMagway peng, Gangaw ramsung, U Hle Hlaw khua ih um tleirawl kum 14 mi cu ralhrang pawlin an sualpi ciamco hnuah an urthat. Hringtu a pa kum 52 mi U Aung Ye thawn tlanglo ah hnaṭuan in an um ṭheu. Vate le ramsa pawl an kai ih khuasung ah an zuar ṭheu, hanghnah hangrah pawl an la ih an zuar.\nApril 4, 2022 sun ah an lo hnaṭuan laiah ralhrang pawl thawn an tongaw ih an kai ih hridai in an tawnbet hnuah khuasung ah an hruai. Khuasung mipi pawl cu ralhrang pawl an ra ti an theih ruangah an tlanhlo thluh man, nikum ihsin an khua ah ralhrang pawl vei-4 an va feh zo ih inn 38 an urkang zo.\nAn khua ah ralhrang pawl an ra ti an theih veten khuasung mipi pawl cu hmun dangah an tlanhlo, asinan U Hle Hlaw tei pafa in phone an neih lo ruangah an pehtlaih thei lo. An khua kiang ramlakah hanghnah hangrah hawl in an rak um ih ralhrang pawlin an kai.\nKhuami pakhat in, “Ṭih thlaphang zetin khuasung ah kan va lut ih innkang pawl kan mit ih U Aung Ye tei pafa ruak kan hmu. A fanu Ma Moe Moe Htwe ih kaa cu puan in an huppit ih hridai in an tawn, an pawngsual hnuah an nungdam lai in an urthat” a ti.\nAn kaih zan ah ramlak ih um pawlin Ma Moe Moe ih ṭap thawm, raak thawmvang an theithei nan an va bawm thei lo. Ma Moe Moe ih ruak kiangah nunau serh lem pathum hman zo mi khal an hmu. Ma Moe Moe hi kum 2 mi a si laiah hringtu a nu in a thihsan, u mipa kum 16 mi le u nunau pakhat anei.\nFanu nautabik a si vekin a pa in a seherh thei tuk ih ramlak ih a feh tinten a hruaitel ringring. Ralhrang pawlin a fanu cu an sualpi ciamco laiah a ningnaa tuk ih a au ciamco ruangah ralhrang pawlin a nunglai in an urthat, a fanu khal an sualpi hnuah an urthat.\nA upa in, “Ka pa le ka farnu an that thuhla ka thei cu ka riahsia tuk, sumpai kan neih lo ruangah hmun dangah hnaṭuan in ka rak um. Ziang tuah thei mi ka nei lo, a netabiknak ah ka pa le ka farnu ih hmel ka hmu duh nan ka hmuhmi cu an ruhro lawng a si” a ti.\nRalhrang pawl cu mipum 70 hrawng an si ih an khua inn pawl an urkang sak. Ramsung a buai vekin mi pawngsualtu ralhrang pawl hremtu ding thuṭhennak zung aum nawn lo. Thuṭhentu U Gyi Myint in, “2008 daanhrampi ah ralhrang in sualnak an tuah asilen mipi thuṭhennak le palik zung ah thuṭhensak a theih nawn lo.\nSual tuahtu ralhrang cu palik in an kai asikhallen anmah ralhrang pawlin an va hruaisuak ṭheu, ziangvekin hremnak an pe ti khal kan thei nawn lo. Tuiṭum ah nauhak kumkim hrih lo, kum 14 mi an pawngsual hnuah an urthatmi cu daan le dun vek asilen sualtuahtu hi thihdaan orhter theih a si” a ti.\nRalhrang Pawlin ‘Mai Tawk Rem Cer’ An That\nPDF-Kalay Sakhan Latu Ralhrang Cu Tualsung Mipi Humhimtu Tangtlang In An Kap


A Saangzetmi Thutheihternak - Chinland Today Media\nMay 23, 2010 12:34 am·0 comments\n1 Korin 2:6-16\nKan ngahmi thlarau cu leilung ih thlarau a si lo; Pathian ih Thlarau a si sawn. Pathian ih in pekmi laksawng hmuahhmuah kha kan theih theinak dingah Pathian Thlarau cu kan ngah zo a si. – 1 Korin 2:12\n– 1 Sansiarnak 19-21\n– Johan 8:1-27\nPehtlaih awknak le thuhla theihter awknaklam ah kan leilungpi cu thiamnak a saang vingvo. Mi zapi ih duhmi thutheihter awknak thil pawl in Bible cu sanman lo Tlawnginn hlunzet pakhat vekah a canter. Aw le zuk mawi pawl a um lo ruangah pehtlaihnaklam theitu pawl cun thutheihter awknak dawnkhamtu ah an ruat. Hmanseh leitlun ih a tthabikmi thutheihter awknak thil hnakin Pathian Ttongkam sungah a saang sawnmi thilthiamnak huham a um.\n“Na thusimmi cu ka ttulmi ciah a si,” ti’n mihrek in thuthangttha simtu pastor an ti ttheu. Thuthangttha simlai ah Pathian in an thinlung sungah a biak hngai. Bible na siarlai ah Pathian in lo biak vekin na theih dah ahcun hih thu hi na fiang thei sinsin ding. A Ttongkam theithiam dingin Pathian in A Thlarau Thianghlim in na thinlung mit a vangter.\nNa ttulmi thu na ttul caan ah Pathian in a lo theihter. Tuih san ah thutheihter awknaklam thilri tuah thiamnak a saangzet nain Pathian Thu hnak ih huham nei sawn cu na tong dah lo ding.\nKan ngahmi thlarau cu leilung ih thlarau a si lo; Pathian ih thlahmi Thlarau a si sawn. Pathian ih in pekmi laksawng hmuahhmuah kha kan theih theinak dingah Pathian Thlarau cu kan ngah zo a si, (1Korin 2:12). – Joe Stowell\nTheihthiamnak i pe hram aw Bawipa,\nTuih ni Na Ttongkam ka theih vekin;\nCuti cun dik te’n ka theithiam ding,\nNa Thutak le na lamzin. – Monroe\nBible cu a hlun thei men nain A Thutak cu a thar ringring.


USA:Election a dongnak bik tuchun ta’Falam thawngzam nih a phuan dih cang hi. – Lai Lungrawn Post\nUSA:Election a dongnak bik tuchun ta’Falam thawngzam nih a phuan dih cang hi.\nDecember 20, 2020 December 20, 2020 admin Thawngpang\nTulai Chin/Mizo thuthang tampi ah Trump in neh vek le Biden dinhmun ṭhalo sawn vek thuthang a tam zet. Hipawl hi a siartupawl duhdan deuhih ngan an si. A ngai ngai cun Trump dinhmun in ṭhat lam a pan thei ngaingai thei hrih lo sawn a si.\nTrump in Article II, Section 2: Clause 1 vekin Marshall Law phuang mai ding vekih rel khal hi belhcian dawl lem lo a si. A san cu hinah Marshall Law hmang ding ti lam hnakin President cu ralthuam keng zate hotu Commander-in-chief a si thu ngan men a si. Trump ih National Security Adviser hlun Lt. Gen. Michael Flynn, Dimond &Silk le mihrekin Marshall Law hmang dingin ti khal sehla a takah thil ṭihnung zet a si ruangah White House Chief of Staffs Meadow cun, “Cuvek khal an ruah lo thu” a rel leuhleuh.\nAn beisei sawn mi cu January 6 ih Congress le Senate in Electoral Voter an khawn tikah State 6 ihsin Biden petu le Trump petu umnak kha Trump ta an khawn sawn beisei a si. Cumi ding cun tu le Jan 6 karlakah voter fraud tampi hmuh a ṭul.\nJanuary 6 Joint Sessions ah House ah le Senate ah Biden in a neh ti pawm loih cotu(challege-tu) pakhat veve tal an um a ṭul. House ah cun Mo Brooks in a challeng ding a phuang zo. Asinan House ah cun Dem lam an tamsawn ruangah a sung cia. Senate ah khan Alabama Senator Tumbervile in a challege men thei ti a rel lang. Senate ah GOP 50-48 Dem an si ih January 5 Georgia Senate seat 2 hrilawknak hi a thupi zet.\nRepublican lamin an neh cun 52-48 an si dingih Election result an block thei. Asinan Dem lamin an neh cun Biden ih President sinak lamzin cu kham a har zet thlang ding. Cuhleiah Senate ah Trump dodaltu Romney Pastor Sangte tei Senator vek an rak um lala fawn!Thil pakhat um lai cu Georgia ah Vote Audit an nei ding. Hi hi a liam cia thla khat laiih nei zo ding an si nan. Vote million 6 hrawngah vote diklo 15000 te an hmuh cun Trump in Geogia ah nehnak a co dingih State dang khalah lamzin a awngaw vivo ding. An hmuh lo pang cun beisei ding a um nawn lo vek a si.\nTrump in Voter Fraud zingzawitu ding Special Counsel hrang Sidny Powell ruat a tum ti thu a thang. Anih hi ralkap thuneihnak la dingih nawrtu pakhat a si.Trump ih Trade Director Peter Navarro cu cahmai 36 report a tuah ih Election ah Fraud le thil dik lo tampi a um a ti. Media tumpawlin an ngan duh lo. Trump cun result ti linglet dingih ṭul hnakih tam finfiahnak a um a ti.Ziangha an bang vivo ding timi thlacamnak thawn thlir hrih phawt lo cu ti thei kan nei lo a si hi!\nDonald Trump:Dai a tim tilo’USA rampi caah tih nung a chuak kho cang hi.\nBreaking News:Salai Lairam Thang’Trump nih USA um mi tangka bawmnak’$2000 hmuh cioding in a tuah.


Philip Maung, Hissho Sushi CEO in a cawl ding | VCTH\nPhilip Maung, Hissho Sushi CEO in a cawl ding\nHome » Thuthang » Ramsung » Philip Maung, Hissho Sushi CEO in a cawl ding\nBy vcth on October 17, 2017.\nUSA ih Sushi company tumbik pakhat a simi Hissho Sushi a dintu le a neitu Philip Maung cu Hissho Sushi ih CEO ihsin a cawl ding tiah theih a si.\nHissho Sushi cu Philip Maung ih hruainak tang ah kum 19 tluk a rei hnu ah tu ahcun US ram States 41 ah dawr 1,100 lenglo an nei zo.\nPhilip Maung cu Myanmar ram ihsin 1989 ah US ah USD 13 thawn a thleng. Cutin a zuam vivo ih 1998 ah a nupi Kristina thawn Hissho Sushi an din.\nPhilip Maung ih hnatuan a sawngtu ding cu Daniel Beem a si. Philip Maung in, “Daniel Beem cu Sushi lam tuannak ah hmuhtonnak a nei lo nan President of Krispy Kreme le President of Cold Stone Creamery ti vek rak tuan dahtu a si. A hruainak tang ah Hissho Sushi hi hi-hnakin a tthangso sinsin ding ka zum,” tiah a ti.\n“Hissho Sushi ihsin suak ding cu har ka ti zet. Kan fa le an upa vivo ih hmun dang an feh ttul vek a si ko. Ka no te lai ihsin nasa zetin hna lawnglawng ka tuan. Tlawng tla tthitha in ka rak kai man lo. Curuangah hnatuan ihsin cawl in kei mah le kei mah tat aw, battery thun aw ka ttul tiah ka ruat,” tiah Philip Maung cun Hissho Sushi CEO ihsin a cawlhnak san a sim.


Kawlram Ah Tleirawl Kum 14 Mi In Nauhak Kum 6 Mi A Pawngsual – Meifar\nKawlram Ah Tleirawl Kum 14 Mi In Nauhak Kum 6 Mi A Pawngsual\nJune 21, 2022 admin Myanmar 0\nRakhine State, Kyaukpyu khua ah nunau nauhak kum 6 mi cu mipa tleirawl kum 14 mi in a duh lo nacingin a sualpi thu theih a si. June 20, 2022 simlam nazi 4:00 hrawngah Kyaukpyu vanzam kerawn kiangih tikuang ah tak an kholh.\nTikuang kiangkap ih an lek rero laiah nauhak te cu an vangsung ih um tleirawl in a sualpi. Cumi hnuah tualsung palik sakhan ah an theihter, tleirawl kum 14 mi cu an kai ih thu an sut.\nPalik sakhan ih ṭuanvo neitu in, “Thubuai an tuahsak lo. Thubuai an tuahsak lonak cu tiva ah nauhak pawl takkholh laiih thilthleng a si ruangah an ti.Tak an kholh laiah an lek ih palang kuai in an dengaw an ti. An thuhla cipciat cu kan thei hrih lo” a ti.\nJune 21 sun ah nauhak te cu siizung ah zohdiknak an tuah ih siibawi pawlin pawngsual a si thu an nenhnget. Sun nazi 2:30 hrawngah palik sakhan cu an hei phone sal ih thuhla an sim thei tum nan phone kaitu an um lo.\nAn thuhla buaipitu U Than Hlaing in, “Sual tuahtu hi an hrem theinak dingah hmai kan nor vivo ding. Nauhak daan le dun vekin hremnak pe ding an si. Siizung lam ih an zohdik hnuah sualpi a si ti an theifiang zo. Nauhak te khalin thilthleng dan ziangkim a rel thei thluh, pawngsualtu cu mi pakhat lawng a si” a ti. Tuahmawh tong nauhak tei hi innsang harsa zet an si.\nHlasakthiam Ed Sheeran Thawn An Bangawk Tuk Ruangah Buainak A Tong\nThailand Ramsung Ah Kawlram Mino Pawl Meithal Le Nam Kengin An Sual Aw Ciamco


VCTH Christmas Cibai | VCTH\nHome » Hmun Le Hma » Khual Tlawnnak » VCTH Christmas Cibai\nBy vcth on December 11, 2010.\nLeitlun khuaza ramkip ih a um mi duhdawtmi Nu le Pa, U le Nau, ṭhian le rual tla nan umnak kip ah dam le lungawi in nan um ding ti zumnak thawn VCTH in Cibai kan lo buk. Kannih Chinmi hrangah cun Christmas cu Biaknak thu le hla, dun le dan lawng siloin kan nunphung pakhat tla a si ve. Thluatlang dang um mi tampi cun hih a sunglawi mi Christmas caan ah kan lung len a zual ding ka zum.\nChristmas ih thuk le kau zet in kan zoh le kil tampi in kan zoh thei ding ka zum. Cui kil tampi sung ihsin a thupi zet mi pakhat cu Daihnak a si. Sersiammi leitlun ih Daihnak remnak leng ding hi kan Cung Pathian ih lungthlitum a si.\nVCTH tla in Kan Leitlun pi Daihnak remank leng ding thlaza kan cam. Ram le Ram, Miphun le Miphun karlak ah remnak leng hram seh. Biaknak, Pawlkom pawl karlak ah daihnak leng hram seh. Bulpak kan nun ah Daihnak leng hram seh.


Yangon khawpi ih Lan-San Hotel hmai ah Motor in minung a pah lai VIDEO – Buannel News\nDecember 6, 2018 Buannel News HOT NEWS, Latest, Myanmar News, NEWS 0\nKan-Na lamzin ih Lan-San Hotel hmai ah mikhual pawl le mi veivakpawl phurh ding bawh/hngak ih a dingmi Saih-Ka (thirleng ke 3 nei) le putar le nauhak lamzin ih feh rero lai cu rinlopi in mawṭaw in a pah ih Saih-Ka mawngtu pahnih cu bese zetin hriam an tuar. Nauhak le putar cu cangvai thei in an um.\nHi thilcan dan Video zoh tikah mi a rap zetih ṭihnung zet a si. Saih-Ka mawngtu minung pahnih an be aw rero lai, nauhak le putar (pacang) khal lamzin sir ah an feh rero lai, saih-ka umnak lam an pan rero lai ah cak zetin mawṭaw pakhat a ra tlan, putar le nauhak cun an rak kian ih zinkap an pan, cu laifang ah ruahbanlopin mawṭaw dang pakhat in a run pah ih saih-ka mawngtu minung pahnih siseh, putar le nauhak khal a run hruut ciamco.\nMawṭaw ih pahmi Saih-Ka mawngtu minung pahnih hi an thih le nun hliah lo a si ih, putar le nauhak cu an nung, nauhak pate cun putar or a pa cu ava kai tho tum nan, a khawngawk na deuh si ding, a tho thei mei loih cutin a umhmun ah a to. Mawṭaw in a pah lai Video hi Lan-San hotel ih CCTV in a rak record ngahmi a si. Lamzinpi kaan can ah siseh, lamzin sir ih feh can ah siseh ralrin a thupi tuk, kiangkap keh le vorh zoh phah a ṭul.\nMawṭaw in a pah lai Video;\nVideo a lang theilo pang asile, zianghman langlomi parah hmet awla a langcih mei ding.


Burma Ram Feh Dan Ding Part 74 - Chinland Today Media\nBurma Ram Feh Dan Ding Part 74\nFalam Ah Mission Compound Kan Neih A Tul\nChin ram thansonak ding ah kan kohhran pawl an that a tul ti kan nganzo.Tui Falam khua ah leh hnu pi tiang ih thiltha um ding in Baptist kohhran in mission veng ti kan neih a tul thu ka run ngan ding.Falam Baptist Association hin Cinmual lam ah ram a nei lai ih,himi hi hmang in Baptist Area ah kan tuah a tul ding.Cinmual ah hin ka thei fiang lovi,acre 2/3 lai cu kohhran ram a si men ding.Hinah hin ziang pawl kan tuah ding ti kan ngan ding.\nKum 2025 ah cun,Pathian ih leilungtlun a zuah lai le Falam peng ah mi 60,000 kan um ding kan ti zo.Tu vek in Baptist pawl hi 40% kan si lai ding tiin ruat phawt seh la.Cunah cun Baptist cu 25000 hrawng kan um ke.FBA tuhlan ih member zat an tar mi,Rev.Sa Tin Thio ih i sim dah mi ah 19,000 an rak um.Himi hrang ih FBA office ah Dept. dang dang a um a tul ding ih,kan thangso fawn ding.Cunah cun press dept. literature dept.mission dept.relief dept. health dept. finance dept. ti vek in a um ding in a office khal cu thuah 3 si in,30 feet by 30 feet hrawng a tul ding.\nFBA Conference Hall\nHimi hi a hnuai bik cu hall a si ding ih,meeting vek tla tuah thei nak a si ding.60 by 30 feet tal a si a tul ding.himi khal hi thuah 3 tho tho a si ding ih,a dang thauh 2 cu mikhual thlen nak tla ah kan hmang ding.Mikhual kan timi cu pastor pawl tla an si bik ding.Cule hmundang ih si Christian hotu tivek tla an si ding.Rooom 26 lai maw tla a um ding .\nPress building le sizung te\nHi khal hi a dang tei a um a tul ih,printing press umnak le cauk tuah nak pawl a si ding.Hitawk ah regular publication pawl tla tuah cih a si ding.Mahte meicet tla neih a tul ding ih,cumi hrang cu a dang tei tuah a tul ke.\nFBA ih tul kan ti a si le sizung fate 16 bedded tla kan nei tho tho ding.Full time doctor 1 kan nei ding ih,a dang cu Vankau sizungpi tla kan va pan tir ding.\nHihi mission compound ah um si,a dang tei um tir tul mi pawl a si ding.Vawi khat ah mi 120 tal luh thei nak camping tuah thei nak a si ding ih,a tuah tu pawl in man an kuan ding.A thuah khat nak ah camping hall a si ding ih,a tlun ah cun riahnak pawl a si ke.Rawl suannak cu a dang ten a si ding.\nFBA office hlun\nTui FBA office cu kan neih bet thei le cauk zuar nak tla ah kan hmang ding ih,cu lo le mdiang man nei ih san tir ding a si.Mission compound ih building pawl saknak ih sum kan tul a si le kan zuar a si ke cu.\nHimi kan kohhran project pawl hi Pathian hnen ih thla cam cing le member le hotu pawl ih dik zet le taima zet ih hna tuan cing ih tuah leh ding pawl a si ding.Ramdang in kan Laimi, zum tu kan Laimi Baptist pawl le mirang pawl hnen ih si sum tla dil a tul ding.


Tuhnu kum 30 sung ih US ramsung tilik nakding hmun pawl Official in update | Falam Online Media\nJuly 9, 2020 admin\t0 Comments disaster\nBrooklyn hrambun First Street Foundation pawlkom cun leitlun boruak thlengawknak ruangih US ramsung, tilik theinak hmun pawl zingzoinak a neiih, cuih zingzoinak ih hmuhsuahmi cu American mipi zoh thei dingin online ah a thlah a si.\nUS ramsung ih tilian theinak hmun pawl cu US cozah Federal Emergency Management Agency in mipi hnen ah a simthei ṭheu nan, tuih First Street foundation pawl ih hmuhsuahmi cu Federal Emergency Management Agency ih hmuhsuahmi hnakih zaṭek 70 in a tum/kau sawn a si.\nFirst Street Foundation ṭuanvonei pakhat cun, “ruahsur tiliknak ruangah US ramsung ih inn le lo tamzet a siat zo. Federal Emergency Management Agency in a ra lai ding tikcucaan ih tilik thei dinhmun ih um, inn pawl cu mipi hmu thei dingin Map ah a update ṭheu.”\n“Asinan, researchers le scientist pawl ih laakmi data zoh in kum 1 luan zingzoinak kan nei tikah US cozah ih phung mi hnak ih let tamzet a besia timi kan hmu suak.”\n“Tuhlan kum 10 sungah US ram tilik ruangih inn le lo siat mi man cu $155 billion a kim. US cozah FEMA in tilik theinak hmun map a nei ih tiliknak a suak ngaingai tikah FEMA simmi hnak ih tam inn le lo a siat ringring.\nZingzoinak kan nei mi data kan zoh a si le US ramsung hmun zaṭek 98% in tilik harsatnak an tuar timi kan hmu thei. Curuangah tuhnu kum 30 sung ih tilik thei dinhmun a si mi inn le lo pawl cu website ah kan update a si” tiin a sim.\nTuhnu kum 30 suangah kawinah hmun pawl ah tilik a um ding timi zoh theinak link cu tanglam ah kan ret. Na umnak inn, tilik thei dinhmun a si maw timi na zoh duh le link kan ret mi hmet aw la, na umnak inn address ngan aw.\nNa umnak inn a tle maw tello timi na zoh duh le hinah hmet “FLOOD FACTOR”\nref:Nola, Vice, floodfactor\n← Cherry Zahau in Master of Science International Business with Law ongnak Capi dong\nNauhak Bible Tlaawng ong an tum →\nNazi fir nak ih kum 6 mi fapate hmang tu Nu le Pa mual pho\nNovember 2, 2020 November 2, 2020 Ni Hnem Sung 0


Kalaymyo ih Inn boh tuar innteekpa cun thuhla umdan a relsuak thluh - Falam Online Media\nKalaymyo ih Inn boh tuar innteekpa cun thuhla umdan a relsuak thluh\nApril 7, Kalaymyo kahawknak ruangih mipi thinphang hethet lai cu caan ṭha ah laakin nunrong SAC ralkap pawl cun mi inn an boh ih an innsung an cawklet thluh hlei ah Ṭhenhra Ṭhenkhat retṭhatmi telin kyat ting 15 luan paisa fai an fir tiah theih a si.\nInnteekte inn ih an um laifang a si ih thawmvang an theih veten tibualnak room sungah an relh man ceu.\nRalkap pawl in inn boh nak cu Kalaymyo, Tahan ah a si ih Innteekpa cun “rak relh man hlah sehla cu in that khal a si men thei. Tibualnak room ah kan rak relh man ih, ralkap pawl cun kan innsung an cawk let thluh.”\n“Paisa fai in kyat ting 15 hrawng an fir. Ṭhenhra Ṭhenkhat kan retnak thingkuang fate khal an boh ih lungawibawm le neihsun kan khawl nak thingkuang khal an boh thluh. Zatekom in kyat ting 20 hrawng a si ding” ti`n innteekpa cun ZMT hnen ah a sim ih “tuini cu ka thih ni a si hi ti`n ka rak ruat man” tiah ṭap phah in a sim.\nSAC ralkap pawl cun innsung cawklet thluh in paisa an fir hnu, an suah lam ah innteekte` tlakrawh phar cu meithal thawn an kap ta.\nCuih tlun ah kiangkap inn pawl khal an boh vivo ih mi relh hawl phungpha in mi paisa an fir phah vivo tiah theih a si.\nSagaing ramṭhen, Ywarhtin Thlanmual ah Mi 3 an Urkang That →\nKawl ralkap 15 in Meithal le Ralthuam phunphun an tlan pi\nPi Suu Kyi tayacuai nakah Pukmah 25 an belhbet\nMyanmar palik 19 hrawng cu himnak hawl in India ram ah an tlan lut


Kum 2021-22 kum ih phunhra a sung mi leh kai ngah lo paw hrangah SAC ralhrang nih 2023 ah samibuai an phi sal ding a tian phi – My News\nKum 2021-22 kum ih phunhra a sung mi leh kai ngah lo paw hrangah SAC ralhrang nih 2023 ah samibuai an phi sal ding a tian phi\nadmin June 18, 2022 Leave a Comment on Kum 2021-22 kum ih phunhra a sung mi leh kai ngah lo paw hrangah SAC ralhrang nih 2023 ah samibuai an phi sal ding a tian phi\nKum 2021-22 Cazir Kumah Phunhra Asungtu Pawl Le A Phi Ngahlotu Pawl Hrangah SAC Ralhrang In Kum 2023 Sungah Netabiknak Phunhra Camibuai Tuahsak Asiding Tiah Sim.\nKum 2021-22 cazir kumah thuhla a phunphun ruangah Phunhra a phi ngahlotu le asungtu tlawngta pawl hrang netabiknak Phunhra camibuai cu kum 2023 sungah tuahsak asi ding tiah SAC ralhrang fimzirnak lam vuanci zunglam in theihternak a nei.\nKum 2022 cazir kum hrang Phunhra Result pawl cu June ni 17, 2022 ah thansuah asi zo ih Kawlram pumhuap in zatek 46.88 an ong tiah theih asi. Kawlram pumhuap in Phunhra tlawngta ting (9) lenglo a um nan ting (2) hrawng lawng SAC kuttang ah camibuai an phi ti khal theih asi. Photo- YTTCSU\nCu mi lai ah Tlawng kai thuhla ah Falam khawpi cu a sosang zet si. Kalaymyo hi ziang kan bang vi vo ding. Kai ding ti bang seh la CDM lut pawl ngaih tuah an um lala Kai lo ding ti seh la nulepa pawl mit hmai zoh tul tiin mi tampi cun an ruah dan a si.\nA si nan ralhrang uico pawl tlawng ih kan fete kan kai ter a si ah cun ralhrang nih uknak a la ti hi kan theih a tha, ralhrang tlawng ih kan fete kan kai ter lo ih zung ziangkim kan kai lo a si le ralhrang nih uknak an lak lo ih mipi in neh hrih lo a si ti hi kan theih a tul zet.\nKhawsung lak operation nei dingin NUG Northern Regional Command Headquarters-in Commando special force a din →\n← An Sual Man cu An Hmuh Ahau Ko An Tuh Man An Zun


NUPI-PASAL NEIHAWKNAK - Chinland Today Media\nOctober 20, 2009 11:44 am·1 comment\nKhristian tha le nun duhdim nei dingah pumpak nun in buainak thuthup le buainak hrampi rinum zetih haikiandan, hawl le tawlrel a tul. Culoasile Khristian nun than dawntu ah an cang.\nTuah neihawknak thuih buainak um mi thu kan ruattlang ding. Zumtu thar in hih thu hi Bible in ziangtin in zirh ti an theih ding a thupi cuang in ka thei.\nSex theihnak hi sual a si lo (Sex consciousness not sinful)\nHminsin: (Sex theihnak ti mi cu nu le pa sinak hman hiarnak, duhnak tinak a si)\nMilai in rilrawn a theih bangin nupa sinak hman hiarnak a nei, a thei. Rilrawn theih hi milai nunphung a si. Taksa ih ngen mi a si. Cuvekin nupa sinak hman duhnak, hiarnak (sex theihnak) hi milai nunphung, taksa ih a ngen mi a si ve hrimhrim. Mi a rilrawn a theih cu sual a si lo, asinan rawl a fir ih, a ei ahcun sual si. Cuvekin nupa sinak tuah hiarnak le duhnak men hi cu sual a si lo, nan a hiarnak diriam ternakah dik lo ih a hman a si ahcun sualah a tlu a si.\nNupa sinak hman theinak, duhnak le hiarnak neih theinak tla hi Pathian pek mi an si. Nupi-pasal neihawknak tla hi Pathian amah rori ih din mi le tuah mi a si. Sem.3- hlanah neihawknak a um zo. Curuangah sex theihnak hi sual leitlun ih a luh hlanpi in a rak um zo mi a si. Sex theihnak- hiarnak men hi sual a si lo ti theih hi athupi zet. Milai ih sex theihnak Pathian in a sersiam laiah sual a tel lo, a um lo.\nPathian rawngbawl i ka um sungah mino tam nawn thawn pehtlaihawknak, pawlkawmnak kan nei. Mi tampi cu Sex theinak hi sualah ruatin nun cahlonakah an hmang. Pathian thu an theihfiang lo ruangah a si. Mihrekkhat tla cun Sex theinak an neih i ruangah Pathian in anmah ah hnatuan nawn lo vek tla in an ruat. Sex theihnak sualih ruahnak cu Pathian nung be lopawl ih ruahdan le pawmdan a si. Rilrawn tihal theih hi sual a si lo vekin sex theihnak neih hi sual a si hrimhrim lo. Milai nunih um ding ih Pathian sersiam mi ah a tel ta ve hrimhrim.\nBible in hitin a ti, “Ziangkimah thitumnak hi sunlawih si seh la, ihkhun cu bawrhhlawhter si hlah seh; cun nu le pa sualnak a tuahtupawl le uirepawl cu Pathian in thu a then hai ding” (Heb. 13:4). Neihawknak hi cawimawi ding mi pakhat lawng a si lo. A thianghlim hrimhrim fawn. Pathian in sex hi thianghlim le milai nunphung pakhat ve ah a ruat.\nDr. F.B Meyer in cabu tampi a ngan ih Khristianpawl a tungding zet. Hitin a ti, “Thinlung bawrhhlawh lawngin sex hi bawrhhlawhah a ruat.” Hih tawngkam hi a dik zetin ka thei. Milai in sex sungah ruahnak bawrhhlawh an thun. A thiangfai mi lakah ziangkim hi a thiangfai. A bawrhhlawh mi lakah ziangkim hi a bawrhhlawh. A khawruah mi hi a bawrhhlawh ringring ding. Asinan, neihawknak hi cu a thiang. Nupa pawlawknak (nupa sinak hman) hi Pathian ih pek le sersiam mi a si bangin a thianghlim, a bawrhhlawh lo.\nPaul in ni neta canah cun ramhuai zirnak tla a suak ding. ‘Nupi pasal neih an kham ih, a zumtu le thutak a theitupawl in lungawithu simnak thawi an cohlan ding mi Pathian sersiam mi sa tla ei lo dingin an kham” (ITim. 4:3). Hih ramhuai zirhnak hin thianhlimnak nun a hawl cu a bang nan! G. H. Pembber ih cangan mi ah milai in thianhlimnak nun an hawl le an dawi ruangih ‘nupi pasal nei lo dingih an khamawk thu a ngan. Nupi pasal neihlonak hin a thianghlimter dingah an ruat. Asinan ITim. 4 cun Nupi pasal nei lo dingih kham hi ramhruai zirhnak a si a ti. Pathian cun ziangtik lai khalah nupi pasal neih hi a kham dah lo.\nPathian nung be lopawlih ruahdan hin zumtu na nun lo hnaihnawkter hlah seh. Sex theihnak hi sual a si lo, milai nunphung ve a si. Sex theihnak neih hi sual a si lo nan, sualih canter hi sual a si. Nupi pasal lenglan ih hman hi sual a si tiah Bible in in sim.\nNupi-pasal neihawknak san Thuthum\n1. Bawmawtawn dingah (For mutual help)\nNeihawknak hi Pathian din mi a si. “Mipa amah lawng um a tha lo”(Sem. 2:18), tiah Pathian in a ti. Pathian ih thil siam hmuahhmuah hi a tha thluh. Sersiamnak ni hmaisabikah Pathian in tleu a hmu ih a tha e a ti. Ni hnihnak siar lo hmuah cu Pathian in a tha a ti theh. (Ni hnihnak cu tha ti a tel lo, ziangahtile Setan umnak boruak-tlolak pi sersiam a si ruangah). A ni ruknakah Pathian in milai a sersiam hnuah hi tiin a ti, “Mipa amah lawng um cu a tha lo,” a ti(Sem. 2:18). Hih tawngkam ruangah mipa cu fel le tha in sersiam a si lo tinak lam a si lo. Mipa hrek lawng sersiam a si ruangah a tha lo a tinak a si sawn.\nCuruangah Pathian in a bawmtu ding a tuahsak. Ni ruk ni thotho ah Pathian in Eve cu Adam bawmtu dingah a tuah ih, Adam hnenah a hruai. Neihawknak ih tumtah langter dingah Evi cu semsuah a si.\nPathian in milai cu a sersiam laiah mipa le nunau in a siam. Ahmaisaah milai hrek lawng a semsuah ih, netaah a dang milai hrek a tuah leh, cuih a hrek pahnih kawm tikah milai famkim si a bang. Cu thehah Pathian in ‘a tha a si’ a ti (Sem.1:31). Ahmaisabik ih theihtul mi pakhat cu neihawknak cu Pathian in a taw a thawh. Milai ih tawthawh a si lo, milai tluksiat hnuih um si loin, tluksiat hlanih um zo a si. Milai cu sersiam a si hmaisabik ni ah a sual lo. Sersiam an si hmaisabik ni ah neihawknak nupa sinak a thawk zo. Pathian in Evi a sersiam theh hnuah, cu mi ni lala ah Adam a hei pe. Cuihruangah neihawknak hi cu Pathian ih din hrimhrim a si.\nSem. 2- ah Pathian ih nupi pasal a din thu ngan a si. John 2 ah neihawknak puaiah Jesu in tidai Sabiti ih a canter thu ngan a si. John 2 in Jesu in nupi pasal neih a sian lawng si loin a nemhnget le tha a pek thu a lang. Neihawknak puai a telpi lawng si loin an puai hlawhtling dingin a bawm. Pathian in neihawknak a din ih, Jesu in a nemhnget.\nPathian ih tumtah mi cu mipa in amah bawmtu dingah nupi neih ding hi a si. Cuihruangah a si, nupi cu bawmtu ti in Bible in a kawh. Pathian in nupi le pasal cu hmunkhat ih an um ding, pawlkawmnak le pakhat le pakhat bawmawknak an neih ding a duh.\n2. Nupa sualnak sung ihsin venhimawknakah (For prevention of Fornication)\nThuthlung Hlun laiah sual leitlun ih a luh hlanah Pathian in neihawknak (nupa) a din zo. Asinan, Thuthlung Thar sanah sual leiltun ah a lut zo. Paul in IKor. 7 ah hi tin lamzin a sial. Sual leitlun ih a luh ruangah neihawknak hi kham lo lawng si loin, thiltul mi hrimhrim ah a cang.\nNupasualnak ihsin kilhimawknak ding hrangah Paul in mipa hmuahhmuah in nupi nei hai sehla, nunau hmuahhmuah khalin pasal nei cio hai seh a ti. Paul in sex theihnak hi sual a si a ti lo. Nupi pasal neihnak in nupa sualnak a kilhim thei a ti sawn.\nSual leiltun ih a luh hnuah nupi pasal neihawknak cu nupa sualnak kilhimawknak hrangah a tul. Paul in neihawknak thuhla a relnakah hitin a ti, IKor. 7:4, “Nupi in amai taksaruangpum parah thuneihnak a nei lo ih a pasal in a nei sawn. Cutivek thothoin pasal khalin amai taksaruangpum parah thuneihnak a nei lo ih, a nupi in a nei sawn.” Paul ih zirhdan hi a fiang thei zet. IKor. 7:5 nakah hitin a ti, “Can tawite sung rawlulhnak le thlacamnak ih nan pekawk theinak dingah tiih lungkimtlangnak nan neih ti dah lo ah cun khat le khat nupa ihtlangnak kha elaw hlah uh. Setan in sual a lo fawrhlonak dingah hmunkhat ah umtlangsal uh. Cu lo asile, supawk theinak nan tlaksam ruangah Setan in sual a lo fawrh pang ding.” Nupa cu hmunkhatah um tlangin, sex hman ding hi Pathian ih tum le duh mi a si hrimhrim IKor. 7:9, “Asinan an cakhiarnak an supawk thei lo a si ah cun nupi pasal nei lawlaw hai seh. Ziangahtile, nupi pasal neih cu cakhiarnak nasazet thawi an um rero hnakin a thasawn.” Nupi pasal neih hi thilsual a si hrimhrim lo. Supaw thei lo ih, sex lamih a cak zetpawl cun nupi pasal nan neih a tha tiah Paul in a ti. Sex theihnak hi sual a si lo zia hi tawk khalah a fiang. Sex lamih cak zet khal hi sual a si cuang lo. Cu pawl hrangah Pathian thu cun nupi pasal neih ding a fawrh. Nupi pasal nei loin an um thei lo ding. An supaw thei lo.\n3. Pathian zangfahnak co tlang dingah (For receiving Grace together)\nNupi le pasal hnenih thusimnakah Peter in hitin a ti, “Cuvek thothoin, nannih pasalletla, nan thlacamnakpawl tla kham ih a umlonak dingah theihthiamnak thawn nan nupipawl thawn cengtlang uh la, bel kuai awl sawn le zangfahnak nunnak ro lo copitu an si bangin upat uh” (IPet. 3:7). ~awng dangih kan ti asile nupi pasal an pahnih in Pathian rawng an bawltlang ding hi Pathian ih duh mi a si. Prisilla le Aguilsa te nupa, Peter te nupa, Jude te nupa pawlin Bawipai hna an tuantlang.\nZumtu thar tete pawlin Khristian nupi pasal neihawknak san thuthum a um ti an theih a tul. A pakhatnakah, bawmawtawn dingah; a pahnihnakah, nupasualnak sung ihsin venhimawknakah; a pathumnakah, Pathian zangfahnak cotlang dingah. Neihawknakah hin khristian pakhat lawng a tel lo ih, Pathian hmaiah Khristian pa hnih an tel a si. Mipa khat lawngin Pathian zangfahnak co ding a si lo ih, an pahnih in Pathian zangfah nunnak cotlang ding an s\nZawnruattu Pathian kan nei\non September 8, 2012 at 1:38 pm\nPu Timothy Sui Luai Mang Ka mi ngaisan mi asi.Ca a ngan mi tla ka siar theu.Tampi hlawknak ka nei.He a ngan mi tlahi a tha ka ti zet.Hmailam ah duhsaknak tamka hlan.


TUSUN TAMU TOWNSHIP DOKAHNAK AH BURMA RALKAP MI 17 THI – Thechinlandtoday\nTUSUN TAMU TOWNSHIP DOKAHNAK AH BURMA RALKAP MI 17 THI\nadmin August 23, 2021 Leave a Comment on TUSUN TAMU TOWNSHIP DOKAHNAK AH BURMA RALKAP MI 17 THI\nTusun August 23 Tamu Township update. Sagaing region,Tamu khua ah tuzingah khan Burma ralkap leh PDF karlak ah kahawknak a suak sal ih, ralkap lam mi 17 an thi ih PDF lam mi 1 in ram hrang ah a nunnak a hlan, mi dang 2 in hliamhma an tuar tih PDF Tamu thupuang tu cun a tarlang.\nTamu khua ih um University of Technology hmun sung ih umhmun khuar ih um mi ralkap pawl cu, August 23th Tuzing nazi 5:00am hrawng ah khan PDF pawl thawn an kap awa si.\nTuzing nazi 9:00 am tiang an kap aw ih, ralkap lam thi zat hi fiang fai ten theih a si ih, Tamu hospital ah ralkap hliamhma tuar leh thi mi pawl an um tih PDF thupuang tu cun a tarlang.\nAugust ni 22 ah khan Tamu Myoma veng No.12 nak Nanpalun tlawngin / school sung ih umhmun khuar ralkap pawl cu PDF lam in bomb hmang in an bei ih, A hmun ah ralkap 2 an thi ih mi dang hliamhma tuar an um hnuai hni a si.\nSagaing region,Tamu khua ah hin ralkap lam Ralthuam hmang ih rak do tu an kaih mi pawl cu an hrem nasa ih, April thla sung ih khuasung mino rual pawl cun an sawm khawm aw ih ralkap pawl an rak do ih. mi 18 lai an rak that zo a si.\nSAC ralkap nih hriamngan in kah ruang ah Mindat peng khuate an khuapi in an zaam →\n← INDIA AH DNA VACCINE CU LEITLUN IH COVID KILNAK HMASA BIKIH PAWM A SI


RANGOON AH KHRISTIAN PAWL KHAWMAWK KHAP - Chinland Today Media\nRANGOON AH KHRISTIAN PAWL KHAWMAWK KHAP\nJanuary 8, 2009 6:01 am·1 comment\nKan kawlram khawpi hlun, Rangoon ahcun vengsung hotu pawlin Khristian pawl khawmawknak punghman an neih theu mi cu an khap ih, hi dan hi thlun duhlo tu an um a si ahcun an biakinn khal kharsak dingah dan an suah.\nKan dung tlawngkai nikhat ahkhan Kyauktada huamsung thuneitu pawl cun Khristian pastor pawl ko khawm in, bulpak inn ih khawmnak an neih theu mi cu nei nawn lo dingin an sim. Papedon huam sungih um pastor pakhat cun, “Khawmnak kan sun zawm vivo asile, kan biakinn kharsak ah in vo” tiah thuthang a sim.\nHi thuneitu pawl ih kohkhawm mi 50 lenglam pawl hi catlap 5 lenglo ah hmin sign ter hrim an si thu khal thuthang cun a ngan. Cui an sign mi ahcun, dan an thlun duhlo a si ahcun, hremnak simaw, thawngthlak le biakinn kharsak an si theinak thu a ngan aw tel.\non January 9, 2009 at 12:07 am\nBawpa na minung pawl hi hitin in zoh men lo ding ti kan thei. Harsatnak lak in khal ka lo um pi ding tiah thu in thiam ruang ah kan hna a ngam. A tu fang ah kan unau hrekkhat pawl nang mah biak ding hman kham an si. Hi khal hi na hmu ih na thei ti kan thei. Na duhdawtmi minung pawl cu na kutsung ah kan um. Na duh nak kim hram seh…Amen.


Zonuam Khuami Damlo Bese, Bom A Ṭul Tuk – Meifar\nZonuam Khuami Damlo Bese, Bom A Ṭul Tuk\nFebruary 8, 2022 admin Lawrkhawm 0\nKalaymyo, Zonuam khuami Pa Thawng Nei San ( Kum-42 ) hi a kaileng pahnih rori in hnaṭuan ṭha theilo. Cui hleiah ( Hepatitis B ) le lunghri fiak thawn a siih a nat a khirhkhan zet.\nApril 9, 2018 in Wesley sizung ah zarhhnih sung a um. Malte a zia um deuh tiin an suak nan a ṭha theilo ih thlatin a lang in Dr. Nging Lat hnen ah an piah aw ṭheu. Veikhat piahawk ah 100,000 hrawng cem a si. Himi hi thlakhat daih lawng a si.\nSibawi ih an pekmi si a ei sungcu innsang hnaṭuan thei in a khawsa phah. Cun Dr. Nging Lat in hmunpi ( Yangon lole Madalay ) lam panih tuamhlawm awk thei cun damthei lai dingin a rel. Tahan ahcun ti ngaihnak um nawn lo dinhmun a si. Asinan tuhi si leinak le sikhan fehnak khal an nei nawnlo.\nFate hi unau (5) an nei nan an pabik damlo ruangah innsang an harsa ih ( Children Home ) ah unau thum an ret. Pathian mithmai zohih kutza a san theitu kan um le bomnak pek theih ringring a si. Anmah in Phone an neihlo ruangah Rev. Thawng Hmung hnen ah pehtlaih theih a si. Ph no. 09265645178 (#Awnmawi Zuun)\nLamzin Kap Ih Um Putar In Kum 7 Sung Sumpai Deu In Noodles A Lei Ringring, A Thei Ko Nan Thei Lo Bangin Aum\nA Fala Hlun Pasal Neihnak Ah Ava Feh Ih Lungzuur Mitthli A Luang


Mobile Register hrang - Chinland Today Media\nJanuary 22, 2010 12:49 pm·2 comments\nHminlist zohfel lai, Pic : Falam Times\nMalaysia UNHCR cun kan Chin refugee nasa takin 2009 ih sin a la thok ih tuikum 2010 khal lakbet vivo a si. Malaysia ah refugee ngah thei nak dingin Pawlkom tin in UN ah hmin rak pek a si. Cu misungih sin Falam Refugee Organisation (FRO) in hmin list tampi a rak peve. Cui FRO in UN ih hmin list a rak pek mi pawl cu 19.01.2010 ah Minung-450 hmin lut thei dingin in rak pe, cun 21.01.2010 niah hmin-370 a ra thleng sal ih a za te kom in minung-820 lenglo a ra thleng a si.\nHimi hmin list a ra thlengmi cu tuanvo neitu in ngun-ngaih takih zohfel a si hnuah an FRO card tuahsak an si. Hmin bangaw lut anum sual pangding ti phan a si ruangah Aiawh luttu dingpawl khal hmin neitu felfai zetih biak a si hnuah aiawh tu dingih card tuahsak a si.\nCase neilo pawl case tuahsak lai, Pic: Falam Times\nTui tum hminlist a suakmi sungih sin hmin dangih a rak lut zo tu an tam ruangah hmin lawngkhal an tam zet,, Tuanvo neitu cun kanmi le sa tuitumih lut thluhthei dinghi an duhthu sam bik a si ruangah hmun dang ramhla ih hna a rak tuan tu pawl khal theitawk ih phone thawi contact an si. Pawlpi a rak dinthok ihsin tuini tiang a tuantu ih tumtah bik mi cu Kanmi phun cawisan le bawmawk a si vekin tuitum ah kanmi le sa UN kan luh thluh theiah cun Pawlpi ih sunmang cu a thupi bik lakih sin step khat cu a tling ti nak a si.\nTu ah minung-100 cun lut dingin FRO card tuah zo a si ih hmunhla ih sin card tuahih KL ratlung tum tampi an um lai thu khal don bet a si. Hi ti vekih duh sak awk nak tuanvo nei tui an neih nak hmuh in lungawi um khal kan ti zet,,,, 25.01.2010 hi Interview ding a si ruangah kan tlai lo nak dingah rualpi sungkhat UN ngah hrih lo pawl rak sim bet aw vivo ding khal zapin tuanvo kan nei a si. Can tha veikhat kan hloh cun a um sal thei lo ti thei in,,,,\non January 22, 2010 at 6:42 pm\nMalaysia lam cu nan boruak a va nasa ve.\nCT ah thu thatha ka rak siar ngah ih ka lungawi.\nTulai hi Malaysia lam in thuthang a tam zet.\nza mang says:\non January 22, 2010 at 9:29 pm\nnan ti tha nasa…\nro pi lu tuk…\nzuam zel uh…


President Putin in nauhak a ihpi hmang timi thu cu online ah nasaten a darh saal - Falam Online Media\nPresident Putin in nauhak a ihpi hmang timi thu cu online ah nasaten a darh saal\nRussia President Vladimir Putin in nauhak a ihpi hmang timi thu cu Ukraine rammi pawl in an phorh suak saal ih online ah nasaten an theh darh.\nTumtahbik cu Russia mipi in Putin ziang a si ti theiciang in ralṭha zetin an hruaitu an do ngam theinak ding tumtah in thlah darh mi a si.\nPutin in nauhak a ihpi hmang le hmanglo timi cu caan tawk mawi zirzionak kan nei hnu ih ngan mi, himi ca na siar ṭheh ah nangmahten thuthluknak na tuah thei ………\nThu um dan\nRussia cozah (Federal Security Service) hrang hna rak ṭuan dahtu Alexander Litvinenko cun kum 2006, July thla ah Russia President Vladimir Putin cu nauhak ihpihmang a si tiah cipciar zetin cahram pakhat a ngan.\nAmah hi Russia cozah dodaltu a si ih kaihkhih thah tuar phangah sahimnak hawlin UK ah beu mi a si ih, ramsung a um lai bangin ramleng a thlen hnu khalah “Russia cozah cu corruption ih khatmi an si” tiah Leitlun mipi hmai ih pholang tumṭheutu a si.\nA thih nak ding Putin thu a ngan hlan, 2006 kumlai hrawngah Russia mipi lauter theitu thil pakhat a cang.\nA inn lam pan ih a feh laifang, lamziin ih nauhak pakhat dingmi cu Putin in a kor a hlip sak ih a pum ah a hnam. Kum 4-5 hrawngmi tourist nauhakpate a hnam hlan ah a khuk a bil ih “na hmin zo saw” ti`n Putin cun a sut. Nauhakpa cun Nikita ka si a ti. Putin in a kor a hlip sak ih a pum ah a hnam. “Miṭhazet a bang. Zawhte bangin pomreek ka cak” tiah Putin cun a ti.\nPutin cangvaihlai cu TV ah live an thlah ih a hmutu Russia mipi pawl cu an mangbang thluh. Ziangduhsan in a tuah si pei. A awmanglo tiah soisel a hlawh zet.\nLeitlun media picang khalah rel a hlawh zetih amah Putin cun “a phen ah ziang thuhla hman a um lo” ti`n BBC hnen ah sim.\nNo wonder #moscowjoe stands with puti. Puti is a member of the LGBQT community. #ksleg https://t.co/mln1GW4213\n— Bert Pepper (@BPeppered_) March 3, 2022\nAlexander Litvinenko cangan mi …\nPutin in nauhakpate a hnam hnu, July 2006 ah Alexander Litvinenko cun “Putin cu nauhak ihpihmang a si” tiah cahram a ngan.\n“Russia President Vladimir Putin thuanthu ih ngan tel lo mi thuhla hmuahhmuah cu nauhak a hnam mi hin a ti fiang sinsin ih ciang zetin a langter” tiah Alexander Litvinenko cun a ti.\n“Putin in a theih dah lomi nauhak a hnam cu mi hmuahhmuah an mangbang thluh. Zohmanin an thei thiam lo. Nan, himi simfiahnak hin a kuahawm mi Putin thuanthu cu a silh khat ding.”\n“KGB intelligence service hrang timlamnak Andropov Institute ihsin tlawng a ṭheh hnu ah a hnaṭuan tumnak ah an cohlang saal lo. Cumi aiah KGB Leningrad Directorate ah rank niamten a telter. German ṭong nehsawh, Andropov Institute tlawng ṭhehsuak si cingin KGB intelligence service ah a tling thei lo cu thil mak zet a si. Nan, a tlawngkaipi ṭhenkhat cun ciang zetin an thei. Tlawng a ṭheh hnu reilote ah a boss in nauhak cakhiarnak neitu a si thu a thei. Cumiruang bikah KGB intelligence service ah a tel thei lo nak san a si.”\n“Andropov Institute ih ṭuanvonei pawl in Putin thuhla cu tlunlam ah an simthei ngam lo. An sung thu zirzoi pholang an phang tikah Putin cu KGB intelligence service ah telter loin a dang ah an kuat hlo. Cuvekcu secret services sungah a um ringringmi a si ih mak ah an rel lem lo.”\n“Kum rei hnu ah rampi president ṭuan dingih timlamnak a nei lai fang, FSB director a ṭuan lai ah secret services in kum teelsung a thuhla an khum mi hmuahhmuah cu a siatter thluh. Cumi ah nauhak a ihpi lai video clip khal a tel.”\n“Cumi video an zuk nak hmun Russian Prosecutor-General Yuri Skuratov in hawlhhlang nunau pahnih a ihpinak hmun ih zuk mi a si. General Yuri Skuratov khal cu hlawhhlang a itpi lai video an zuk thup mi cun a nunram a siat suah thluh. Cuih video cu Chukotka Governor Roman Abramovich in netahnu ah Yuri Skuratov blackmail nakah a hmang saal leh.”\nBBC: BBC News | Europe | Russian prosecutor in sex video scandal, https://t.co/iGQI8U07IE #security\n— Security News (@netsecu) January 14, 2017\n“Putin khalin cuih hmun ah mi ka rak ihpi dah ti`n Yuri Skuratov hnen ah a sim leh. Cumicu Yuri Skuratov in cabu a suah mi “Variant Drakona caphek (p.p. 153-154) ah a ngan tel. Nan, nauhak a ihpi ti`n a ngan lo. Putin in nauhak an si ti`n a sim lo ruangah nunau pangai ihpi vekin a ngan” tiah Putin thuthup pholangtu Alexander Litvinenko cun a ngan.\nThis is the man who almost certainly ordered the use of radioactive polonium in an assassination of a critic in central London in 2006, leaving radioactive traces all over London (and on 221 flights of contaminated aircraft) https://t.co/2SryZ9d5Hk\n— Dmitri Alperovitch (@DAlperovitch) February 28, 2022\nTur (Radioactive) hmangin Alexander Litvinenko an that\nRussia cozah soisel ṭheutu Alexander Litvinenko cu Putin in nauhak cakhiarnak a nei tiih ca suah hnu reilote ah Russia spy pawl in London ah Tur (Radioactive) thawn an that.\nAhlan ih Russia cozah a soisel lai ahcun ziangpipa in an ngaih sak lo nan Putin in nauhakcakhiarnak a nei thu a ngan veten London ah Tur thawn an that a si.\nAlexander Litvinenko cu 1 November 2006 ah rinlopin a damlo ih zarh 3 hrawng siizung a um hnu ah a thi. Siizung lam in tur thawn a thi tiah an nemhnget ih acute radiation syndrome telmi polonium-210 thawn leitlun ih mithi hmaisabik a si tiah an ngan khum.\nAlexander Litvinenko thih thu cu Scotland Yard khalin a hranten zirzoinak an nei ih a thih thu ah Russia cozah baaklo puhmawhding an um lo tiah thuṭhenzung ah an phuang.\nLeitlun thuphunphun ngamkhumnak Wikipedia ahcun Russia politician Andrey Konstantinovich Lugovoy (deputy of the State Duma) le ex-KGB agent Dmitri Vladimirovich Kovtun in Tur thawn an that tiah an ngan khum.\nAlexander Litvinenko thih thu ah a hranten zirzoinak neitu rintlak thuthang pawl khalin Putin nauhakcakhiarnak a nei thu a rel ruangah an that mi a si tiah an nemhnget ih ataksa autopsy an tuah cu Leitlun ih miruak zohciangnak ṭihnungbik a si tiah Reuters in report a ngan dah.\n← Chinram zaṭek 75 cu kan kut ah a um zo – CNA/F Spokesperson Salai Htet Ni\nFalam le Dokṭhek karlak doawknak ah Ralhraang SAC ralkap 60 hrawng thi – CNO/CNDF →\nZawng 6000 hrawng in Lopburi khau Buaihnawh\nIndia ram Bus cangsual ah Minung 47 Nunnak Liam


Belgium Ram Tlangleng Ttaih aw. - Chinland Today Media\nBelgium Ram Tlangleng Ttaih aw.\nFebruary 17, 2010 6:35 am·0 comments\nTheihzo vekin mizan zingih Belgium ram tlangleng ttaih awknak ruangih mithi cu 21 an kimzo ih hriamhma tuar minung 150 lenglo sungah minung 50 hrangih dinhmun cu ngiahtuah um khawpin an besia tiah tuanvo neitu pawlcun an sim. Hi Tlangleng ttaih awknak ruangah Belgium ramih tlangleng fehdan pawlkhal a ti sukuk thluh ih khualtlawng mipi pawlin harsat nak tampi an ton phah.\nEurope khawmual ram pawlin tlan tlangleng cakzet pawl Euristan khal Brussela khawpi ihsin a tlansuak thei hrihlo ih, Himi ih tlunah France, Germany leh Netherland panih fehding France tlangleng cakzet Thalys khal Brussels tlangleng lamzin siatin a ti buaiih a fehsuak thei hrihlo.\nHimi tlangleng ttaih aw pahnih hi Leuven ihsi Braine-le- Comte panih feh leh Quievrain ihsi Liege panih feh an siih, tlangleng hi a ttaih awknat tuk ruangah a sungih minung tampi cu lenglam ah a vorh suak thluh ih tlangleng siat mihi tuisun tiangah laksuah theih a si hrihlo.\nHi tlangleng hi ziangruang bikah a ttaih aw ti theihfiang nak a um hrihlo nan Flemist Brabant Province Covernor, Lodewijk De cun tlangleng pakhat sawn tu in dinnak dingih hminsin an tuahmi ah dinglo in a tlantlang ruangah a si tiah a sim.\nIraq le Iran Mino Hnakin Belgium Mino ISIS Ih Lut Tamsawn


E3 Conference Meeting Singapore Ah Chinmi Pahnih Tel - Chinland Today Media\nE3 Conference Meeting Singapore Ah Chinmi Pahnih Tel\nOctober 28, 2014 9:03 am·0 comments\nEnoch Lai Nei Pui & Ephriam Lal Zawm Lian\nEnlarge, Enrich Encourage (E3) conference meeting pi cu Singapore, Myanmar, Malaysia, Nigeria, Africa, Thailand, USA, Cambodia ram pawl telin October 24- 26 tiang Singapore khawpi ih Cuppage Plaza inn pi sungah hman a siih Kan Chinmi pahnih Rev. Enoch Lai Nei Pui le Saya Ephraim Lal Zawm Lian an tel thu Chinland Today cun thu kan thei.\nRam ramriat ihsin conference meeting kai an si thu le an conference thuhla ah Saya Enoch Lai cun, ” In zirhtu cu Singapore mi Rev. Benjamin a si. Kawlram ihsin mi panga in ko nan remcan lonak ruangah mi pahnih lawng kan ra kai thei. Cun meeting kaitu hi mi 150 hrawng kan si ih ram riat ( Singapore, Myanmar, Malesia, Nigeria, Africa, Thailand, USA, Cambodia) ihsin kan si. Kan thu relmi thupi cu ” Pathian thu hi leitlun hmun kip ah darhsuak sehla a takin hmang uhsi” timi a si. Lamzin fehnak hi mahte rori ih tumawk a tul ih mi an tam thei lo deuh lam sawn. Ni 25 sun kha sun ni hlawh Pathian thuthangtha zirnak kan nei” tiin Chinland Today hnenah a sim.\nPathian thu ih hlawk tuk ih a theihawknah ah Saya Enoch cun,\n“Pathian thu ah ka hlawk tuk lawmmam! Kan thuzir mi ah ka hlawknak pa 10.\n1. Leitlun mi rundam dingin hna tuan uhsi.\n2. Zumtu hi lungrual ten Pathian rawngbawlnak ah pehtlaihaw (connect) uhsi.\n3.Pathian thu kan theihmi hi midang hnen ah pe sawng ve uhsi.\n4. Leitlun ah Pathian thutak cinung tuh uhsi.\n5. Pathian thu ah nun thanglian ( maturity) nei uhsi.\n6. Pathian hrangah kan nun hlan siang uhsi ( as a living sacrifice).\n7. Pathian ih thiltitheinak (ability) hi hmangthiam uhsi.\n8. Runhimnak hna tuantu ( Khirh ralkap tha) si cio uhsi.\n9. Miih kan par in tlantlak dingin nuntam ( abundant life) nei uhsi.\n10. Pathian thu hi kan hmanthiam mi bik ah hmang uhsi.” ti pawl an si thu sim phahin tuitum hi Pathian thu ruangih ramleng a thlen hmaisabiknak a si thu khal a sim. Cun, conference kaitu zate hrang zuk zuktu a hranten an um ih curuangah mah le phone thawih zuk an zuk tei lo poi a ti thu khal Saya Enoch cun a sim bet.#


Snak The Ripper feat. Onyx (Fr... -'Vandalize Shit'Necro -'The Human Traffic King (White ...'Cappadonna (of Wu-Tang Clan) -'Can't Believe It's Him'Aceyalone (of Freestyle Fellow... -'Leanin' on Slick' Narrow Results by:Category< All Categories< All Music VideosNewer Music VideosLetterAll Letters# A B C D E F G H I J K L M N O P Q R S T U V W X Y Z LabelAll LabelsRedefinition Records (1)Director< All DirectorsJesse PumaVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 13:13Damu The Fudgemunk feat. Raw Poetic - 'Hole Up'(Music Video)Added: Mar 8, 2012Views: 566Label: Redefinition RecordsSong Producer: Damu The FudgemunkVideo Director: Jesse PumaRating: (5 Stars) (3)Page 1 of 1 (1 Item Found)Page: 1


An Innhnen Tei Uico A Bo Ringring Ruangah An Nupa In A That >>> - World Meifar\nJanuary 2, 2021 Salai Tiamte World 0\nThailand, Mueang Chonburi ih um kum 49 mi Jirat Wuttimananon in an innhnen tei uico bo cu a ning thei tuk. November 10th zan nazi 10:00PM hrawng ah an uico cu a bo ciamco sal, Jirat Wuttimananon cu ava feh ih nan uico hi daiten umter uh ava ti.\nAsinan, an innhnenpa in arak ngaihsak duh lo ruangah a thinheng tuk ih meithal ava la. An innhnen tei nupa Mr. Yothin (kum 39) le Boonyanee cu an innhmai ah thil an rak tuah rero lai a si.\nJirat Wuttimananon cu thinheng tuk in ava sal ih an nupa in a kap that, uico khal kahthat a tum nan arak tlanhlo man. Cutin, a that hnuah palik hnenah ava hlanaw ih a thilsual tuah cu a sim.\nJirat Wuttimananon in “An uico bo ka ning thei tuk, vei tampi ka complaints zo nan in ngaihsak duh lo. Ui neitu pa in ‘uico thawn nan sualawk duh asilen na thuthu a si in ti ruangah meithal in vei 10 ka kap. Ṭongkam elawknak khal keimah ten ka cinfel mei” a ti.\nBoonyanee ih naunu Wassana khal an inn ah a um ve nan hliamhma a tuar lo, Wassana in “Kan inn kiangkap ah motor an ra cawlh tinten kan uico in arak bo ringring. Jirat cu thinheng zetin ara ih ṭongkam an elawk hnuah meithal in a kap ciamco” a ti.\nInnsangpa Mr. Yothin cu meithal kahnak hliamhma a tuar tam zet ih a hmun rori ah a thi cih, a nupi Boonyanee cu a mit ah kah a si. Siizung ih an phur laiah a thi ve. An thuhla buaipitu palik in Jirat Wuttimananon cu sirawknak mithmai khal a nei lo, tualthat thubuai 2 orhter in kan kai a si’ a ti. (The Thaiger)


A Fala Hlun Ih Tlangval Thar A Dawt That – Meifar\nA Fala Hlun Ih Tlangval Thar A Dawt That\nMay 16, 2022 admin Leitlun 0\nThailand, Samut Prakan province ih um tlangval kum 20 mi Korakitti in thikthusiatnak ruangah a fala hlun ih tlangval thar cu nam in vei 30 lenglo a dawt. May 2, 2022 ah bazar ah arak bawh, a fala ih dawr kiangkap hrawngah aum.\nA fala hlun le a tlangval thar kum 31 mi Aphisit cu bazar ah an va feh ih Aphisit cu amah lawngin tlung dingin motor retnak ah ava kirsal. Korakitti in namtong kengin a pan, bazar sung minung tamnak hmun ah an dum’aw ciamco ih nam in vei 30 lenglo a dawt/sat.\nMinung tam zetin thilthleng cu an hmu nan an run ngam lo. Nam in a dawt ciamco hnuah Korakitti cu a tlan, Aphisit cu thihnai lakah a it. Palik pawlin siizung ah an tlanpi nan siizung an thlen hnuah a hliamhma tuar loin a hnukcat.\nMithi ih farnu in, “Ka u tuahmawhtu cu a fala ih tlangval hlun a si. A fala hlun thawn kopaw sal dingin a dil ṭheu nan fala in a duh nawn lo” a ti. Korakitti cu a innsang pawlin palik sakhan ah an ap.\nKorakitt ih nu in, “Ka fapa le a fala hlun hi kum 7 lenglo an kopaw zo, ka fapa in hi thil a tuahnak san cu an rak kopawk laiah fala in vei tampi a bawm. A sumpai 1 billion baht a eisak” a ti. Korakitti cu palik pawlin an kai ih tualthat thubuai an orhter.\nA Fala In A Thihsan Ruangah A Thataw\nThingkung Ihsin Tidai A Irhsuak


Myanmar ralkap pawlin mawhsualnak neilo Chin pitar an kap that – Buannel News\nDecember 9, 2018 Buannel News Biaknak Thuthang, Chin News, Latest, NEWS 0\nTufang Chinram, Paletwa pengsung ih Rakhine tapung le Myanmar cozah tapung pawl an kapawk thu cu zokhal ih theih ṭheh a si bangin, Chinram Paletwa peng sung cu ti-rawl ei-in ding harsa zetih vansanglam ih an um tlun ah, an umnak khua le inn suahsan in an sahimnak hawlin an vakvai rero. Myanmar ramsung Chin mipi in hivek harsatnak an tuar rero lai ah Myanmar cozahpi cu mitcaw le hnaset, kut kiak men bangin zianghman a cangvaihnak thu theih ding a um hrih lo.\nDecember 8, 2018 ah Myanmar cozah ralkap (Tapung) cun Chinram sungih Paletwa pengih khua pakhat ah an thlengih khawsung inn tin ah lutin Myanmar ralkap cun fang an khawng vivo, tiah tualsung um mi pakhat cun a sim. Chinram Paletwa ram sungah ralbuainak a um ih tualsung mipi pawl hman ei-in ding an harsa ti laklai ah Myanmar cozah ralkap (tapung) pawl cun tualsung mipi thil an lawng timi cu riahsiat za taktak a si.\nCutin Pitar pakhat rethei zawnzai zetih inn ah Kawl cozah tapung pawl cu lut in fang an khawng ve. Hi pitar hi mi rethei zet a si ih, hawl cawp ei cawpte a si. Hi pitar hi khaw leng deuh ah a um ih, khawsung mipi pawlin hi pita rei-in ding hi an pek cawpte ih khawsa mi a si.\nMyanmar ralkap (tapung) pawl hi khawsung ih paisa, fang le ei-in ding an khawng ṭheh hnu ah khawsung an suahsan zawngah pitar ih inn hi an hmu ngah ih pitar khal cu khawsung mipi dang hnen ih an dil/khawn mipawl an khawng ve, tiah an sim. Asinan pitar cun “zianghman neihmi ka neilo, khawsung mipi ih cawm cawpte ka si” tiah a sim. Asinan Myanmar cozah ralkap (sen hnih hrawng a simi) cun pitar nu hin in bum a si tiih meithal thawn pitarnu cu a kapthat.\nMyanmar ralkap pawl hi (ခမရ) ၃၇၃တပ္ရင္း an si. Tuvekin Myanmar cozah siseh ralkap siseh, thuneitupawl khalin Chin mipi in dekcok ih in that rero ti laklai ah ralkap bawibik Min Aung Hlaing hnen ah Paralṭha Lawmman rak petu khal an um ve thotho.


Thingkuang sungih lek rero unau 3 cu an cangsual ih Thawpit in an thi | Falam Online Media\nDecember 28, 2020 December 28, 2020 Ni Hnem Sung\t0 Comments\nမော်လမြိုင်ကျွန်းမြို့ (Mawlamyinegyun), ဖိုးခမှီဒေါင့် khua ih um nauhak unau 3 cu Thingkuang sungih an lek nak ah thawpit in an thi.\nDecember 27 ih thil thleng a si ih nu le pa Lo an feh sungah inn ih um nauhak unau 3 cu an lek ciamco ih Thingkuang sungah an lut hnu, rinlopin tawh hrennak a kilhaw ngah pang ruangah ong thei nawn loin thawpit in an thi mi a si.\n“Innsang nu le pa hi Loram thawn pehparmi hnaṭuan in zingpit nazi 5 ah an suak ih nazi 10 hrawng ah an tlung sal. Mizaan zing ih an ra tlung cu an fale le an hmu lo ih an hawl ciamco hnu ah an pathum in Thingkuang sungah an hmu.”\n“Tawhhrennak a kilhaw pang ih a hrenawk ruangah Thingkuang sung ah thawpit in an um. An hmur rong khal a pol thluh. Sii-khaan lam an panpi lohli nan a hmun an va thleng cu sibawi in an nunnak a cem zo a rak ti ” tiah Mawlamyinegyun ih siatton pawlkom ṭuanvonei U Win Aung in Duwun hnen ah a sim.\nNunnak cem nauhak unau thum cu kum 8 le kum 6 mi mipa pahnih, Kum 1 le thla 8 mi nunau pakhat an si.\nAn innsang cu mi pasarih an si ih vansiat an ton ni ah an upabik kum 15 mi cun a nu le pa Lo ah a thlun ih nauta lam unau thum cu inn ah an tanta a si.\nHih thu thawn pehpar in Mawlamyinegyun palik lam in zingzoinak an nei thok ih, an thih dan cu thaw hip ding Oxygen tlasam ruangah an nunnak a cem mi a si tiah siizung lam in thuthang an suah.\nMithi tu unau thum cu Siizung in an ruak laksuak a si zo ih tuizaan lam ah anmah hnamdaan in vuinak an nei zo a si.\n← Rakhine ramṭhen ah Rocket them a tlak ih kiangkap Leilung a hnin thluh\nFa 22 nei tei` Innsang in an don mi Christmas laksawng an phorh cu …… →\n“Pawngsual tuar” timi thu ah amah Htar Htet Htet rori`n simfiahnak nei\nYangon ih um pawl Bus kan to tikah ralring cio uh si\nAugust 25, 2021 Ni Hnem Sung 0\nLamziin lailak ah SAC ralkap CiilNuai an tuar\nApril 16, 2021 Ni Hnem Sung 0


Thailand Ah Kawlram Mi 3 Cu An Hnaṭuannak Hmun Ah Thawsam In An Thi – Meifar\nApril 3, 2022 admin Leitlun 0\nThailand, Pattani khua ih um Kawlram mi pathum cu lawng thawn nga hawl ih hnaṭuan ṭheu an si. March 31 sun ah cansualnak an tong ih thawsam (oxygen umlo) ruangah an hnaṭuannak hmun ah an nunnak a liam. Tipithuamthum parah nga hawlin an um ih ni 10 sung an um zo.\nAn kaihmi nga pawl cu lawng hnuailam khan sungah an ret rimsia, ṭawih dingin an ret. March 21 zan nazi 9:00 hrawngah nga tawih pawl cu an va hailet ih cutawk ah thawsam in an thi thluh. Thuhla theitu pakhat in, “Lawng sungah nga pawl cu an ret tawih, vur le ciihlawm khal an ret lo ruangah a rimsia tuk lawmman.\nA sungah an va ṭum ih oxygen an ngah khop lo ruangah hnaṭuantu pathum cu an thi. An nga retnak hmun ah oxygen aum lo, thlidai petu ding pangka (fan) thli khal a mal ruangah thawsam in an thi” a ti.\nMithi pawl cu Rakhine State, Ley Hwin Taung khuami Nyi Nyi, Kyaw Win Maung le Maung San Hla pawl an si ih April 3 le 4 ah Thailand, Pattani khua ah an vuiliam. Hnaṭuan lai ih an thih ruangah Thailand cozah in an tantami innsang hnenah sumpai pek a tum ih an innsang pawl pehtlaih dingin Migrant Workers Rights Network (MWRN) hnenah an theiher,\nA Fala In Tlangval Dang A Nei Ti A Theih Ruangah A That, A Kedam Pakhat Ruangah A Ruak An Hmu


Stihl - FSA 56 Set inkl. Akku und Ladegerät (Empfehlung!) - / Gartentechnik / Motorsensen / Akkumotorsensen bei Gebrüder Peiffer GmbH & Co.KG, Grevenbroich (bei Mönchengladbach)\nListenpreis: EUR 317,00


Ka Duhdan Vek Rori In Barca Innpi Ah Kan Lek Neta Ding – Man United Coach Solskjaer – Times Of Chinland\nKa Duhdan Vek Rori In Barca Innpi Ah Kan Lek Neta Ding – Man United Coach Solskjaer\nTui season champions league quarter final ih Barcelona an ton thu ah Man United Coach Solskjaer cu a hnuailam bangin a tongsuak.Mi tampi cun Man United le Barcelona an ton awk tikah Man United tla cia vek in an rel nan,Solskjaer cun Barcelona dawisuak ih Champions league semi final luh a tumsawn.\nSolskjaer cun “Team picang ka neh thei zia cu ka rak pholang rero zo bangin thilmak thleng thei vivo khal a si.Bikhiah nei lo ih kekar kan tum bangin player pawl khal hlawhtlun duh tiatia in an um.Tui season hi tluangzet ih ke kan kar thei ding thu rualpi pawl in in sim cece ih keikhal ka phur zet.Kum 20 liam zo ah Barcelona thawn nehnak ka rak co zo ih no.20 ka rak hruh.Nou Camp ih Barcelona kan neh cu ropi ka tituk ih zum ban lo thil rori a si.Barcelona Bualrawn pi Nou Camp hi leitlun huap bualrawn ropi zet a si bangin tui tum khalah kan va tlawngsal ding cu a si.\n“Ka duhdan rori in Barcelona innpi ah kan lek neta sawn ding cu ka hrang thil thatuk a si.Mai innpi ih lek hmaisa ding ka si bangin kan innpi ah result duhum zet kan hmuh asile khualkhua khalah nehnak co dingin ka fehsuak ding siko.Barcelona thawn kan ton awk ruangah zianghman riahsiatnak kan nei lo ih semi lut tengteng dingin kan zuam sawn ding.Ziangahtile Champions league laksawng pi cawi na duh cun ziang team khal neh thluh a tul rori a si,” a ti.\n1991 European Cup zuamawknak ah Man United cun 2-1 thawn Khualkhua ah Barcelona an rak neh dah ih Solskjaer khal a rak lek ban ve a si.\nOwen In Tui Season Champions League Ih Champion A Zum Mi A Rel Ve


Thongthiam Roling Muhammad Ali Dairial A Cang - Chinland Today Media\nThongthiam Roling Muhammad Ali Dairial A Cang\nJune 9, 2016 9:55 am·0 comments\nLeitlun khingrit thongthiam champion hlun le lahpannak khawvel ih theih hlawhbik pakhat a si mi Muhammad Ali (kum 74) cu Amerika Dingkhawm Ram, Arizona ramkulh ih Phoenix khawpi zato ah 2016 June 4 ah dairial a can thu BBC in a tarlang.\nThawthawtnak lam natnak le tha-khur nat rak tuar cia a si ih, a ruak vuinak hi Kentucky ramkulh ih amai’ khua a si mi Louisville ah tuah ding a si thu a innsang ih mi pakhat in a sim.\nSuahkeh hmin Cassius Marcellus Clay a si mi Ali hi 1960 kum, Rome khawlipi ih Olympic ah khingrit-zangkhai thongawknak ih sui tacik a ngah ihsin a hmin a lar thok. “Mi Ropi Bik” ti ih an kawh ttheu mi Ali hin 1964 kum thotho ah Sonny Liston neh in leitlun khingrit thongthiam champion taikhap a run la thok.\nMuhammad Ali ih Hlawhtlinnak pawl:\n– 1960 kum Olympic ah khingrit-zangkhai thongawknak ah sui tacik.\n– 1960 kum ihsin professional khawvel ah a lut ih 1964 ihsin 1967, 1974 ihsin 1978, le 1978 ihsin 1979 tiang leitlun khingrit champion taikhap cu a kut ah a ret thei.\n– 1981 ih a cawlh tiang ah, professional khawvel ah thongawk puai 61 a tel ih 56 a neh (knockout in 37, zohfeltui’ thutluknak in 19), vei 5 a duai (zohfeltui’ thutluknak in 4 le a cawlh thu a phuan ttum)\nMuhammad Ali hi leitlun lehpannaklam mekazin hminthang Sports Illustrated in “Zabi 20 ih Lektu Tthabik” sinak le BBC in “Zabi 20 ih Lehpannaklam Zohtthimtlak” sinak a rak pek mi a si.\nRef: BBC Sports & Sports Center\nTaj Mahal Hmaiah Duhdawtnak Thawn An Mahten Hnawng An At Aw\nRussia Ah Thihcilh Bomb Voi 2 Puak, Mi 31 Thi\nBrazil Hlawhhlang Pawl Lungawi


Summit Thu Tluk Nak Tuah Thei Hrih Lo - Chinland Today Media\nDecember 19, 2009 9:17 am·0 comments\nTheih cia zo vekin leitlun ram 193 aiawh tu pawlin leitlun tikcu caan hlumcak tuk kilhim danding ngaihtuah tlang khawm dingih Denmark khawpi Copenhagen ih zarh hnihsing Summit an neih micu tuizan ah a tawp thlang dingih, tuisun tiangah cun hi Summit ah ram dangdang hotu pawl an duhdan a bang awk theilo ruangah thu tluknak fumfe an tuah thei hrihlo ih tuizan lamah ziangvek thutluk nak an tuah fel thei ding ticu theih thei a si hrihlo.\nHi Summit ah mizan zan khawthim tiang ram hotu pawlhi an tokhawm nan thu tluknak an tuah thei lo ih, Leitlun sik leh sa kilhim danding UK, US leh Australia in an ruahman micu hi summit ah hnawl sak an si. Cu ruangah hi summit zarh hnih sung an neih mihi ram dangdang hruaitu pawl an duhdan a bangawk theilo ruangah a tawpnak tuizan khalah thu tluknak felfai tuah theilo in an tawp menthei tiah zumnak tumpi a um.\nBBC Environment Correspondent,Rechard Black in a sim nakah zarh hnih sung an neih mi hi Summit sungah ram tthangso rero laim pawlcun hi Summit thlengtu Denmark Cozah cu an mawh thlukih, ni tlaknak lam rampawl ih thilti mi ah lungawi nak an hmuhlo tiah a sim.\nGeneva ih hmunpi nei South Centre Excutive Director, Martin Khor cun an duh bikmi Kyoto Protocol hman vivo ding thuhla ah ram lian pawl leh ram tthangso rero lai pawlih duhdan a bang aw theilo a ti.\nEnvironment Programme (UNEP) Director, Achim Steiner in BBC hnenih a sim nakah hiti vekih ram dangdang hruaitu pawl an lung rual theilo naksan relfel tu dingah cun ram hruaitu lubik pawl biakawk nak neih a ttul a si a ti. Hiti vekih Summit cem ni tiangih thu tluknak mumal an tuah theilo ruangah ram tinkim Foreign Minister, pawlih Thuthangca latu pawl an kawmnak ding Programme khal titawp sal a ttul dingah zum a si.\nSummit thutluknak mumal an tuah theilo naksan hi ram tthangso rero lai palwin ramliam pawlcu kum 2020 cemhlan ah an thiltuah mi ihsi boruak sia an suahtermi 25% talih timal dingin an nawrih, Ramlian pawlkhalin ram tthangso rero laipawlkhal an thiltuahnak ih boruak sia an tisuak mi timal ve dingin an nawr ve ruangah an thu a rualawk theilo nak a si.\nUS President, Obama cun Copenhagen a thlenhnu ah ram 20 hrawng hotu a kawmcih ih, British, France, China, Russia, leh Brazil hotu pawl thaw khalin titi tlangnak an nei. Cumi pawl lakah tui Summit ttumih khingsong aw deuhbik cu China leh US an siih, Obama leh China Prime Minister, Wen Jiabao ih kawmawk nakhi leitlun ramdang pawl ngaihven leh thlir deuh bikmi an si.


A Fanute Ruangah A Nu In Mi A Bang Nawn Lo - Buannel News\nNovember 8, 2019 Buannel News Latest, World News 0\nA fanute kum 3 mi duhumzet cu vansiatah mawtaw in a ttaih ngah ruangah a thi. Cuhnu cu a nu in a fanute ihnak khaan sung a feh ngam nawn lo. A fanute thlâ hmu aw ttheu in a thei, a lung a hman nawn lo, a umdan khal a hman nawn lo. Curuangah an inn cu tanta in hmun dangah an umphah a si.\nAustralia ramah Amanda Furner timi nu leh a fanu kum mi Charlotter Smithers cu October 14 ah Amanda mawng mi SUV Car in a ttaih ngah. Hi mawtaw ( SUV ) hi naute nu Amanda ih ra mawn mi a si. A fanute cu Mu Cu tlawng in a hmuak, sinan vansiatnak rapthlak zet a thleng tariai.\nAmanda cun a fanute hmuak dingin a fale pathum thawn SUV Car in an pawk, a fanute Mu Cu tlawng an thleng, mawtaw retnak an thlen hnuah Amanda cu mawtaw in a suak, a fanute khal mawtaw sung a lut rih lo. Rinloh pi in an mawtaw cu dung a ra sauh ngah, cutin a fanute leh amah ( naute nu ) cu mawtaw in a ttaih.\nA nu ( Amanda ) khal cu a ttaih ngah ve nan a nu cu a thi lo, a fanute cu a hmunah a thi cih. Cutikah Amanda cu a thin naatuk cu lungmit in a um, sizung an thlenpi hnuah a harh sal. Sinan a fanute cu a rak thi ngai ngai, ziangtin ti ngaihnak a umnawn lo.\nCuhnu cu a nu ( Amanda ) cun mi a bang ngai ngai thei nawn lo, a fanute ihnak room khal a lut ngam nawn lo. Hi vansiatnak ruangah online lam khalah bawmtu ding an hawl sak rori ko. Bawmtu khal an um, doctor pawl in Amanda cu hmun dangah umpi sehla a harhsel thei ding an tih ruangah tuah hin hmun dangah umdingin an tawlrel rero lai tih a si. International News\nKan Ram Hrang Thu Lungawi Umzet Pakhat Cu


Awnings In A Box 6 Ft Classic Awnings In A Awnings In A Box Awning In A Box Awning In A Box Awnings Awning Awnings In A Box Awnings In A Box Awnings In A Box Home Depot Awnings In Awnings In A Box – civilsocietyforum.info\nawnings in a box 6 ft classic awnings in a awnings in a box awning in a box awning in a box awnings awning awnings in a box awnings in a box awnings in a box home depot awnings in awnings in a box.\n, aluminum awnings for sale creative awning in a box about aluminum aluminum awnings for sale creative awning in a box about aluminum window awnings awnings in a aluminum awnings for sale, awning in a box awning in a box color burgundy patio awnings foxwing awning in a box awnings in a box awning in a box beautiful step down aluminum awning in a box , idm worldwide awnings in a box classic ft w x ft d this button opens a dialog that displays additional images for this product with the option to zoom in or out, once a staple awnings are losing their appeal the new york times awnings in the greenpoint neighborhood of brooklyn credit victor j blue for the new york times, reddishbrown wood awnings in a box stationary awnings awnings ft classic awnings in a , detail awning in a box more info, awning in a box awning in a box awnings in a box awnings in a box awning in a box awnings in a box ft wide classic awning in a box , awning in a box awning in a box awnings in a box awnings in a box awning in a box awning in a box awnings in a box awnings in a box , idm worldwide awnings in a box designer ft w x ft d awning awnings in a box designer ft w x ft d awning, awnings in a box awnings in a box awnings in a box installation awnings in a box what a transformation new awnings can create for your barber shop or awnings in a box .\nPosted on 11/20/2019 05:32:25 pm Full size awnings-in-a-box-6-ft-classic-awnings-in-a-awnings-in-a-box-awning-in-a-box-awning-in-a-box-awnings-awning-awnings-in-a-box-awnings-in-a-box-awnings-in-a-box-home-depot-awnings-in-awnings.jpg


Ralkap Cu Mipi Uknak Hnuai Ret Ding Laiza Conference Policy Tuah - Chinland Today Media\nRalkap Cu Mipi Uknak Hnuai Ret Ding Laiza Conference Policy Tuah\nNovember 3, 2013 7:01 am·0 comments\nKachin ram Laiza khua ih an tuah laimi Taiyinta Conference ah tulai Ralkap pawl cu Mipi uknak hnuai ih ret ding timipawl tel in Tlang (Buung) policy lungkimnakpawl tuah a si zo thu theih a si.\nLaiza Conference netabik ni tuini ah Ralkap cu Mipi uknak tang ih ret ding, Ralkap cu Pyihtaungsuh kilhim ding ttuanvo lawng lak ding, Ralkap cu Federal Pyihtaungsuh Ralkap ah thleng ding, Ralkap le Daan kilkhawi ttuanvo a nei tu Palik cu thleidang ding timi policy telin Remdaihnak le kap-awk colh ding policy pawl a suak tin theih a si.\n“Ralkap hotubik in a co-hlang maw hlanglo ti sim theih a si lo. An par ah a ttum aw. Cohlangding a naih nak a um tin ka ruat. Ralkap lam inkhal tiniam awnak tuah in an ttong ding ti ah zum a um. Zohman hnawngmi khal a um lo. Harsa zetnak a um khal ka zum lo. Ralkap pawl cu Federal Pyihtaungsuh Ralkap an si ding ti thu a tel. Ralkap sungah Taiyinta pawl ziangzat an tel ding timi thu ahcun Nainganyee relkhawmnak ah kimcang ten an rel ko ding” tin United Nationalities Federal Counci ( UNFC) ih GS-2 Colonel Khun Okka in Irrawaddy ah a sim.\nOctober 30 ihsin November 2 ni tiang nasazet ih relkhawm mi Laiza Taiyinta Conference ah Taiyinta tamsawn lungkimmi Remdaihnak le Kapawk colh ding Tlang( buung) policy lungkimtlangnak pawl ngan suak thei a si ih cumi lungkimtlangnak pawl cu Cozah ih an tarlangcia mi thu 15 tel Kapawknak colh tirding lungkimtlangnak catlaang, KNU le RCSS ( Shan) pawl kop-aw ih suahmi policy le UNFC ih suahmi catlang telin catlang pathum cu hrambun ngan a si.\nTaiyinta Ralkap zatekom ih Tlang(Buung) policy lungkimnak pawl ah thutlangpi 9 a tel ih cumi policy pawl cu hmaithla November thlathok Myintkyina ih tuah ding Cozah remdaihnak cangsuak tirding committee thawn reltlangnak ah reltlang ding a si thu, cumi buung policy lungkimnak pawl cu Cozah in a cohlanglo a si le Rampum huap Kapawk colhding reltlangnak ah Taiyinta groups zate Sign htoo lo dingin lungkim a si thu, Cozah thawn reltlangtu ding Nation Wide Cease-fire Coordination Team( NCCT ) khalcu din a si ding thu khal theih a si.\nRampumhuap Kapawknak Colhding Sign htoo a si ttheh hnu thla 4 sung ah Nainganyee relkhawmnak pawl tuah dingin Taiyinta pawlin an dil ih Rampumhuap kapawknak colhding Sign htoo hlan ah Nainganyee relkhawmnak tuahpeh ding timi fumfe zetih kam-awknak ttongkam ngah hmaisa ding a si ih Ram hruaitu 5 in International Palai pawl le Taiyinta group pawl ih palai pawl hmai ah thukam awknak tuah ding a si thu theih a si.\n“President, Pyituh Hlutdaw Chairman, Amyota hlutdaw Chairman, Kaa-kuai yee Oosi-gyoke (Ralkap Hotubik), Ttaya-tugyi gyoke pawl ih kamawknak tuahsak hnu lawng ah Sign htoo a si ding” ti in Colonel Khun Okka cun a sim.\nBy Irrawaddy News/ November 2, 2013\nBa-an Conference Hrang Relkhawmnak Nei\nNCCT Cun Thumkom Ramthu Relnak Neih An Duh\nNLD In Daan Hrampi Thu Yangon Mipi Duh Daan Sut


Hlanlai Greek Mifim Pawl Zingzoinak Ah ‘Amber Heard’ Ih Hmuihmel Cu Ṭha Famkim A Si An Ti – Meifar\nHlanlai Greek Mifim Pawl Zingzoinak Ah ‘Amber Heard’ Ih Hmuihmel Cu Ṭha Famkim A Si An Ti\nJune 23, 2022 admin Leitlun 0\nAmerica lemcan thiam hminthang Amber Heard (kum 36) hi a pasal hlun Johnny Depp thawn an buai hnu ihsin leitlun mipi in an hmeltheih. An ṭhenawk hnuah Amber Heard in a pasal hlun cu a relsia, a ṭhalonak pawl a pholang.\n2018 kum ah The Washington Post thuthang hmaiah a pasal hlun ih ṭhalonak, ritheihsii a thamdan pawl a rel ih a pasal hlun cu a mualpho. Curuangah Johnny Depp in a taza a cuai, an thuhla an zingzoi vivo hnuah Amber Heard ih ṭhalonak pawl khal pholang a si ih Johnny Depp in nehnak a co.\nAmber Heard cu diklo zetin mi a thangsiat ruangah USD 10.35 million kuan dingin hremnak an pe. Himi hnu ihsin Amber Heard cu mipi in an ngaina nawn lo. Asinan, hlanlai Greek mifim pawl ih hmelṭha an tatnak ‘Golden Ratio’ ah Amber Heard ih hmuihmel umdan cu a ṭha famkim an ti.\nHimi Greek mifim ih hmuihmel tatnak Golden Ratio cu siibawi pawl khalin an hmang tangkai zet, hmel surgery tuahnak khalah an hmang ṭheu mi a si. Minung mit umdan, hnar umdan, kaa, haa umdan le biang umdan pawl an zohdik thluh hnuah an hmel a ṭha le ṭha lo an phuang ṭheu.\nBritish siibawi hminthang, surgery tuahtu Dr Julian De Silva khalin Amber Heard ih hmuihmel umdan hi a dik tuk. A hmuihmel a ṭhatdan cu 100 kimnak dingah 91.85% a si” a ti. Hlanlai hmelṭha an timi le tulai hmelṭha an timi hi a bangaw nawn lo ti khal kan theih a ṭha.\nBrazil Miss A Thi\nThlam A Cim Ih Mipa Pakhat A Thi


Mipi Humhimtu Le Ralkap Doawknak Ah Free Burma Ranger Pawl An Tel Ve – Vapual Auaw\nKaya ramthen Demawso myone ah ralkap le mipi humhimtu doawknak a sosang zetih ni 2 peh in an do aw thlang. May 21 ,mani sun ah Demawso myone manaupaw kiangih Duty ralkap cu mipi humhimtu lamin an do ih ralkap lam 3 thi in mipi lam 3 an thi tiah ralkap cun thu an suah.\nMani may 21 ih doawknak\nAn doawknak ahcun ralkap lam an tam deuhdeuh tikah mipi humhimtu pawl dung an sip nan, ralkap sakhan cu an urkang sak man.\nTuini may 22 khalah Demawso ahcun ralkap le mipi humhimtu cu an do aw pehsal ih mipi humhimtu lamin Demawso khua luhnak ih ralkap sakhan cu do in an neh ih ralkap lam an tlan hnuah an urkang sak thluh.\nTuini an doawk ahcun khatlam khatlam in thi an um lo ih sakhan um ralkap 50 hrawng cu mipi humhimtu tih ah an tlan thluh man. Ralkap an tlan hnuah mipi humhimtu cun ralkap sakhan cu an urkang thluh.\nMay 22, sun zanlam nazi 4 hrawngin doawk thok an si ih mipi humhimtu lamin ralkap sakhan an lak thu le an urkang fel thu an than hnuah Free Burma Ranger ralthuam kai pawlkom khal in Kaya mipi humhimtu lamah tangin ralkap an do bawm thu ca an rak suah ve. Free Burma Ranger cu Karenni tikhal in theihmi an si ih US ralbawi hlun ih zirhmi ralthuam kai pawlkom pakhat an si.


Cudahy SSAT Tutoring - Find SSAT Tutors in Cudahy, WI\nResults 1-5 of 5 for ssat tutor cudahy\nSsat Tutors in Cudahy, WI\nFind Private & Affordable SSAT Tutoring in the Cudahy Area!\nHeather S. Private SSAT tutor in Cudahy, WI\nAlexandra O. Private SSAT tutor in Cudahy, WI\nMallory U. Private SSAT tutor in Cudahy, WI\nBrittany F. Private SSAT tutor in Cudahy, WI\nJ J. Private SSAT tutor in Cudahy, WI


Falam ah Diklonak thawn Neinung mi Mi Puarthau kan tam – Opinion | Falam Online Media\nFalam khuapi hi kan ṭhangso vivo in ka hmu ih, cumi pawl ah Tidai sunzaan hman ding kan nei thei thlang, Khuasung lamziin khal a ṭha vivo ih Ciarbeek le Leivut tivek khal hmuh ding a um lem nawn lo. Meisa khal sunzaan kan ngah, Zanthing lei le phurh a ṭul nawnlo. Vanzam tualrawn le kan nei thei thlang. Siizung lam khalah Siibawi kan nei kim vivo.\nKhuapi pakhat ih ṭul zetmi Senpi runinn le nunphung inn siseh, Vuanthok innpi ṭha zet khal kan nei thei thlang. Bulpak inn ṭha zetzet khal hmuh ding a um vivo thlang. Cule mipi khal ei le in lamah kan hnianghnar vivo, Sin-fen lam khal ah kan cangkang vivo thlang.\nAsinan a poi tukmi cu hi vekih kan ṭhanso vivo thei hi in thlawsuahtu kan Pathian hnenah lungawi thiamtu si lam hnakin Mi hngal, Mi puar thau, Mi ziangsiarlo, thiambik ih ruataw, Lianbik ih ruataw tvk kan um tam vivo hi a ṭha lo zetmi a si.\nMilian le mi thupi zet vekih ruataw ṭhenkhat pawl tla cu an sumpai laklut daan hi fih a nung zet. Ziangah tile eiruuknak in an ngah. Cozah sumpai firnak in an ngah. Cozah duh lomi sumdawnnak in an ngah. Asinan an mah cu dikzet ih sumpai ngah vekin an nung an um. Hi ruangah kan Falam khuapi kan ralring a ṭul zet thlang lo maw?\nPathian in kan thil tuahmi ziangkim in hmu thluh, in zoh ringring fawn. Hi ruangah Pathian mi Pastor pawl khal in mai member lakih diklonak thawn sum lalut tivek cu hmaisong lo ten sim aw ngam sehla a va ṭha ding ve.\nTulai kan boruak hi a ṭha lo ruangah khawm khal kan khawm thei lo, Pastor pawl ih thusim mi khal kan ngai thei tuk nawn lo, a poi tuk ka ti. Cang thei sehla Falam khaw sungih um Pastor pawl hmuahhmuah in mai inn (Biakinn) men lawng siloin hmun khat te ah kom khawm in kan Mipi, kan Cozah (hruaitu) hnaṭuantu, NGO hnaṭuantu le Company hnaṭuan pawl hrangah thla in cam sak thei ṭheu sehla kan ṭhanso daan khal a dik vivo pei maw tiah ka ruat.\nDuhsaknak tumpi thawn\nWilliam Cinmual Pa\nFalam Mino Pawlkom zarhtin Cazual\n← Kyat Ting 4900 cemliam ih Sak mi Falam, Nurse Tlawng ih innpi dot hnih ṭheh fel zo\nUS ram ah Covid 19 Vaccine an dawt thok →


Mipa 7 In An Sungkhat Nauhak Kum 12 Mi An Pawngsual - World Meifar\nMipa 7 In An Sungkhat Nauhak Kum 12 Mi An Pawngsual\nDecember 21, 2020 Salai Tiamte World 0\nThailand, Suphan Buri ih um nunau nauhak kum 12 cu an sungkhat mipa 7 in an pawngsual ṭheu. Mipa 5 cu kum 21-51 karlak mi an si, pahnih cu tleirawl an si. Pawngsualtu lakah an makpa khal a telve, kum 51 mi in a pawngsualnak a rei zet zo.\nMi hnenih na relsuah asile kut ka lo thlak ding tin a hringhro ruangah a relsuak ngam lo. Pawngsualtu 7 cu an sungkhat lawng siloin an innkiang naivai ih um an si. Cutin, an pawngsual ṭheu nan khuasung mipi in an thei dah lo, sungkhat naivai an si ruangah an zum ban lo.\nNauhak kum 12 mi cu a unu kum 29 hnenih um a si, a u in a thei ṭheu nan a relsuak ngam ve lo. A naunu in a pumna / taksa naa a soisel ṭheu ruangah a tuar thei nawn lo ih Suphan Buri palik hnenah a sim thei. Pawngsualtu 5 cu an kai zo, 2 cu kumkim lo an si ruangah thusutnak neisal dingin an thlah.\nThiamlo coter an sile kum 20 sung thawng an tla ding, cun hriamhre kengih pawngsual an si ahcun damsung thawngtla ding an si. Bangkok post ih a tarlang dan vek asile Thailand ramsung ah kumtinten pawngsual tong 30,000 an um. Minute 15 danah pawngsual tong an um ringring tinak a si, cumi lakah 4,000 lawngin palik an theihter. (Ref: BP)\nIraq Van Boruak A Danglam


HUANAK CU A MIT A CAW - Hre Mang\nHUANAK CU A MIT A CAW\nHUATNAK CU A MIT A CAW\nI John 2:11 “Sikhalsehla a unau a huatu cu khawthim sungah a um a si; khawthim sungah cun a tawivak ih thimnak in a mit a cawtter ruangah khuitawk lam ka pan ti hman a thei lo.”\nBiaknak tuahnak hmuahhmuah, zumnak le raithawinak pawl hi duhdawtnak tel lo cun a lakmen asi tiah Bible in in sim. Zumtu leitlun nitin kan nunah kan duhdawt taktak maw, kan leitlun nunih duhdawtnak tipungtu kan si maw, huatnak tipungtu kan si, kan khawruahnak, tongkam, le tuahnak in duhdawtnak a tipung maw, huatnak tipungtu asi timi in Pathian ta, eng fate kan si maw, thimlakah mitcaw in kan vak rero timi a langter asi. Duhdawtnak sawn hrilin nunpi uhsi.\n“Bawipa na Pathian cu na thinlung hmuahhmuah, na nunnak hmuahhmuah, na cahnak hmuahhmuah le na ruahnak hmuahhmuah thawn na duhdaw pei ih na innhnen cu nangmah na duh awk vekin na duh hai ve pei,” ti ah ngan asi (Luke 10:27). Pathian cu kan duhbikmi asilo ahcun kan nunah a phnihnak asi thei lo. Mi zokhalin “Pathian ka duhdawt” kan ti cio ding. Pathian kan duhdawtnak cu kan milaipi pawlkan duhdawtnak in lang hrimhrim dingmi asi. Mi zokhal a unau a hua ih Pathian ka duhdawt ati asile thuphen peri asi fawn.\nCutin sim tikah mi zapi, Pathian in a duhdawtmi hmuahhmuah kan duhdawt tinak asi. Asinan mi zapi Pathian in a duhdawtmi hmuahhmuah hrangah thiltha kan tuah thei lo. Thiltha kan tuahsak lo tikah kan duhdawt lo ti siloin Pathian in tuanvo in pekmi sung lawngah tuanvo kan neihciar vekin Pathian duhdawtnak kan langter mi asi sawn. Mi zapi hrangah thiltha kan tuahsak cawk lo mi cu milai in kan tuahtheimi in cinri a neih ruangah asi. Sikhalsehla thiltha kan tuahsak lo cu sim lo, mi pakhatkhat kan hua asi ahcun kan sungah duhdawtnak, Pathian duhdawtnak in hmun a luahlo tinak asi. Zokhal Khrih ih duhdawtnak a sungah a um lo asi ahcun Pathian ta asilo. Duhdawtnak le huatnak an um tlang thei lo. Pathian cu duhdawtnak asi ih duhdawtnak Thlarau Thianghlim le huatnak cu milai pakht sungah an um tlang thei lo.\n“ ‘Anih’ ‘Anih’ cu an sual tuk, an mawh tuk huatlo theih an si lo” ti ah huatnak dingsan tha zet kan nei tla asi thei men. Pathian duhdawtnak kan sungah a um asi ahcun Pathian cun a raal a duhdawt ih a raal kan si laiah kanmah rundam dingin a Fapa neihsun in pek asi. Milai in a milaipi a hua asi ahcun puhmawh ding a nei lo, a sungah Pathian duhdawtnak a um lo tinak asi. Muslim, Buddhist, zum lotu, zumtu thlu le bah, dungtawlh, mualphonak a tawng rerotu khal kan hua asile kan sungah Pathian duhdawtnak kan sungah a umlo tinak asi. Chin mi pawl dinhmun kan sim asile politics ruangah maw, thu pakhatkhat ruangah Hakha, Falam, Tedim, Kawl maw, hrinhnam le miphun pakhatkhat siseh political party pakhatkhat, hruaitu pakhatkat si maw kan hua asile Pathian duhdawtnak kan sungah a um lo tinak asi.\n“Mi porh aw pawlin mi porh aw pawl an hua” tiah C.S. Lewis in a sim. Mi huatu ih thinlung sungah Pathian duhdawtnak a um lo ih midang mawhnak le amai thatnak in a khat tinak asi. Farasi pawlin lungto thawn uire nu an denthat zik laiah Zisu cun a duhdawtnak a langter, a ngaidam asi. Duhdawtnak cu ngaidamnak in cuai thlai asi theu.\nKan duhdawt maw, kan hua ti thei aw lo in milai in huatnak kan nunpi theu asi. Kan thanlennak society in huatnaksual cu kan nunpi, kan thanlenpi ruangah huatnak sual sungah kan tlangleng, kan nung rero laiah kan hua ti thei aw lo in sualnak tumpi, satan thang sungah kan sawltal rero tla arak si thei. Kan hua maw, kan duhdawt maw, mahlemah cek aw fel hnik uhsi. Thlacam phah khalin huatnak langter theiih asi. “Cunu cupa, cu a sualtuk, Pathian a duhlo tuk ruangah thla kan camsak pei” kan ti theu. Thlacam phah in mi pakhatkhat kan relse rero theu asi.\nMilai in kan duhdawtmi kan relse dah lo; kan duhdawtmi ih siatnak reltu pawl thu kan ngai duh lo. Fala le tlangval duh aw tuk pawl hnenah an duhdawtmi ih sualnak le thatlo nak va sim aw, an lo hua riangri ding. Kan duhdawtmi ih sualnak le tlaksamnak cu kan rel zuam lo, a ngai khal kan paih lo. “duhdawtnak in sualnak tampi a khuh thei a si” ( I Peter 4:8) ati mi cu thudik asi. Milai kumkim, kum 20 a kim zomi mi pakhat ih thuanthu cu tawitete’n kan remkawm asile mi pakhat ciar in thuanthu thawngza lenglo, millions asilo hmanah, kan nei ciar asi. Mipakhat ih thuanthu thawngzasiar lak ihsin an thuanthu asebik miangmo cingkeng tahratin a sim leuhleuh tu cun a simmi nu/pa cu a duhdawt lo tinak asi. Mi pakhatkhat ih thuanthu sia an relmi nuam tizet in a ngai rero tu cu an relmi pa/cu cu a duhdawtlo tinak asi. Nuam tizet in na kaa ihsin a suakmi le na hna ihsin a lutmi tongkam pawlin na sung ah duhdawtnak maw huatnak in hmun a luah timi a langter asi. Mi pakhatkhat ih siatnak, tlamtlin lonak, mualphonak cu nuam tizet hnihsuak sainak ah a hmang, titi thuthuam vekin a rel rero, a ngai rero tu thinlung sungah Pathian duhdawtin hmun a nei lo ti a fiang asi.\nZumtu, Khrih in a thisen in a leimi, a tlenmi pawl cu mangbangza Pathian duhdawtnak zangfahnak Thuthangtha simsuak, nunpitu dingah leitlun ihsin kawhmi, lakhranmi kan si. Kan kaa sung ihsin dudhawtnak le huatnak tongkam a suak tlang thei lo. “Cirh pakhat ihsin tithlum le tikha a suak tlang thei lo.” Pathian ih duhdawtnak cu mi pakhat lungsungah a khat asi ahcun milai damsung kum 100 sungah relcawk lo simcawk lo, tipithuamthum hnakin a thuk in a kau sawn mi Pathian duhdawtnak cu relcawk lo asi. Huatnak le huatnak tipungtu sim, ngai, dingah siloin Pathian duhdawt zangfah lainatnak thuthangtha simsuak dingin kawhmi, lakhran mi kan si.\nVoi tampi milai in kan ruat sual theu mi cu “ka simmi hi thudik asi” kan ti theu. Milai siatnak cu a dik asi. Milai pakhathman mitha kan um lo. Thudik asimi, miai siatnak le sualnak sim kan duh asile mi pakhat hnu pakaht siatnak rel hi leitlun damsung hmanah kan theh dah lo ding. Noah fapa Ham in a pa, Noah lawngfangkheh, taklawng in a it heihei mi thu a unau hnenah a simmi kha thudik asi. Ham in thuphan a per lo. Asinan a pa, Noah in Ham ih fapa Kanaan cu a camsiat. Ziangruangah tile thusia, a pa ih ningzahnak mualpho nak thu karhzai tertu asi. A dik, dik lo timi hnakin kan simmi thu in midang a mualphoh ter maw, Pathian duhdawtnak tipungtu asi maw, khat le khat duhdawt rualremnak a karhzai ter maw, kan tongkam theitu pawl nun tungdingtu asi maw, tvk in duhdawtnak in kan sim maw timi a fianter asi.\nPolitician pawlin lo bum hlah hai seh. Cumi khami ruangah kan ram a siat, kan miphun a siat, hlawknak kan co lo, Pathian in thlawsuah in pe lo, tvp in midang mawhsiatnak tongkam pawl zum dah hlah uh, a ngai khal ngaisak hlah uh. Pathian in a duhdawt ih anmah rundam dingin a Fapa neihsun a pek. Cutin Zisu Khrih in an sualman leibak peksak dingin Kros parah thihnak tiang a tuarsak mi milai pawl mawhsiat rero tu pawlin lo bum hlah hai seh. Mawhsiatnak, huatnak in minung a tuah tha lo, miphun a tuah tha lo, ram a tuah tha lo, pawlkom khal a cak ter lo. Mi pakhatkhat, mibur le pawlkom pakhatkhat in Pathian thlawsuah a colo nak thu ah midang a mawhsiat asile va zum dah hlah, a thu khal va ngai dah hlah. Amah le Pathian karlak thu asi. Tahhtimnakah, Falam pawlin Hakha pawl ruangah Falam khua a thim theh, a siat theh, tiah siseh Hakha pawlin Falam le Tedim pawl ruangah Chin politics a siat theh tiah siseh politician pawlin an mai diknak thu an simmi siseh midang mawhsiat tahratin lamtang ah lo tuah an tum ruangah siseh lo bum hlah hai seh. Buainak pakhatkhat siseh midang pakhatkhat ruangah Pathian in thlawsuah I pek dingmi i pe lo asi titu an um asile Pathian be nawn loin BUAINAK lole MIDANG pakhat Pathian kutcak kham thei tu ah an ruah mi cu be sawn mei ding an si. Pathian in amah hnakin a caksawn sersiammi a nei lo. Amah hnakin a caksawn le thiltitheisawn zianghman a sersiam lo. Pathian in a duhmi cu zan an itthaht lai khalah thlawsuah a pek asi.\nNulepa pawl fimkhur uhsi. Insang fanau pawl hna sungah huatnak thlaici tuh hlah uhsi. Hruaitu upa pawl, zumtu pawl, kan kiangkap minung pawl hnenah huatnak thlaici tuh tahratin huatnak tipungtu, satan siahhlawh tuan rero hlah uhsi. Khat le khat kar lakah rin hlelh awknak, hmuh thiam awk lo nak, thleidan awknak suahtertu tongkam lak ihsin thiar fihlim aw uhsi. Mi huatu pawlin huatmi an nei ringring ding. Duhdawttu pawlin duhdawtnak thu simcawk lo sim ding an nei ringring. Mangbangza Pathian duhdawt zangfahnak sawn in kan thinlung luahkhat aw sehla kan kaa ihsin a suakmi tongkam pawl cu Pathian duhdawtnak langtertu, tongkam a theitu pawlih nun tungdingtu, Pathian naih tertu, khat le khat karlakah duhdawtnak rualremnak a karhzaitertu sawn kha tong uhsi, ngai uhsi. Kaa in simcawk lo mi Pathian duhdawtnak in kan thinlung a luahkhat asi ahcun kan damsung ah sim rero hman sehla milai in kan phuang cawk lo ding asi.\n“Pathian in leilung hi a duhdawt zet ruangah a Fapa neihsun a pek ih amah a zumtu hmuahhmuah cu thi loin kumkhua nunnak an co ding,” (John 3:16). Pathian in a duhdawt zetmi kan hua asile vanramah Pathian thawn tuah tlang ding kan neilo. Huatnak cu a mit a caw. “Duhdawtnak cu a thin a sau ih mi zaangfah a thiam; duhdawtnak cu mi a iksiik lo, tluang a khawng lo ih a puarthau fawn lo. Duhdawtnak cu nun hel-hlong in a nung lo, amah ih zawn lawng a ruat lo, a thin a tawi lo, cule tisual mi parah thinciin a nei lo. Duhdawtnak cu thil ṭha lo parah a lung a awi lo, a sinain thutak parah a lung a awi. Duhdawtnak cu a bei a dong dah lo; ziangkim a zum, ziangkim a beisei ih ziangkim a tuar thei. Duhdawtnak cu cem ni a nei lo. Sikhalsehla profet thusim thiamnak pawl cu a reh ding; theih lo ṭong ih ṭong theinak khal a cem ding. Thiamnak le theihnak tla an hloral ding. …Atu-ah cun a hmun ringringmi thil pathum an um ih zumnak, ruahsannak le duhdawtnak an si; himi lakah a tum bikmi cu duhdawtnak a si. (I Kor. 13:4-8,13).\nMangbangza Pathian duhdawtnak in casiartu thinlung lo luahkhat camcin hram seh.


Ritnak si zuartu hridai in khai that ding - Chinland Today Media\nRitnak si zuartu hridai in khai that ding\nJune 2, 2010 4:06 pm·0 comments\nMalaysia in Petrol le Diesel hmang tam\nAsia ram sungah Malaysia cun petrol a hmang tambik tiah International Energy Agency and Global Insight cun a sim. A pahnihnak cu Siangapore a si. 2004 ihsin Malaysia cun kum khatah minung pakhat in (ram sung mipum zat le ‘fuel’ hman zat zohin) 400 liters a hmang ih, Singapore, Thailand, Indonesia le China hnakin a hmang tam sawn. Ram dangdang in kumtin ‘fuel (petrol le diesel) hmanzat cu a tam sinsin ih, 2007 ah Singapore ram ih mi pakhat cun 250 liters a hmang tluk a si.\n2007 thotho ah India le Tuluk ram ahcun mi pakhat in kum khat ah 50 liters an hmang tinak a si. 2008 kum ihsin Malaysia khalah petrol le diesel man a khung thok ih, Petrol liter khat ah RM 2.70, Diesel liter khat ah RM 2.58 a si lai hmanah hman ral zat cu 2004 hnakin 4% tiangin a thang. Ticun 2010 kum cem tiang Malaysia mipi in petrol le diesel an hman ding zat cu 20 billion liters hrawng a si ding tiah Fanance ministry cun an sim.\nAcozah in ‘fuel’ man kai lo dingih a control nak sumpai hman dan (subsidy) cu mipi cun ‘fuel’ man a kuan tinte’n 71% tiangin acozah bomnak an ngah tinak a si ih, thla khat ah RM 5,000 lahkhah ngahtu pawl khalin ‘fuel’ man hrangah 28% tiangin acozah bomnak an ngah ti a si. Cun, thla tin RM 2500 ihsin RM 5000 karlak hrawng lahkhah ei ringringtu pawl cun ‘thla tin’ fuel man 43% cu acozah ihsin subsidy an ngah.\nLiquid Petrolium Gas (LPG” rawl suannak gas) man khal kum tin acozah in aman control nak dingah subsidy RM 1.7 billion a cem na’n mipi hnen ahcun RM 397 million hrawng lawng a thleng ban ti a si. Himi hi company hrekkhat in mipi covo ding pawl an rak hman dik lo ruangah a si ih, acozah in mipi hrang sumpai a kuan sak zo mi khal ‘man khungzet’ in zuar ringring a si.\nRawl hmeh kio-nak siti (cooking oil) man khal acozah cun mipi hrangah kumtin 700,000 tonnes hrawng subsidy a pe ringring na’n 70% lawng mipi in an rak cohlang ih, a dang pawl cu acozah theih ban loin lamzin ah an hloral (mi hrekkhat in an rak fir) ti a si.\nCabu nei lo hnatuan fialtu in RM 84,000 a kuan\n2NE1 in 2014 Kum ah Ram Dangdang Mipi Awi Ding\nMalaysia Ah Ram Dang Mi Rammi Sinak Ngah Tam Sinsin


Lungawi In Au Uh - Chinland Today Media\nLungawi In Au Uh\nDecember 26, 2009 7:42 pm·0 comments\nMaw leilung tlun minung pawl, Bawipa thangtthatnak hla lungawi in sak uh. – Saam 100:1\n– Micah 1-3\n– Thuphuan 11\nDuke phunsang tlawng ih basket ball team uarzettu pawl cu “Cameron aatpi pawl” tiah kawh an si. Duke cu a thiambik team a simi North Carolina thawn an hun lek cun Duke thapetu pawl hnenah hiti’n thu an than: “Himi cu nan rak hngakhlap reromi leh zuam awknak a si. Phuahlam hawl rero loin thapek thei tawk pe dingin rak ra cio uh. Cameron lehnak innpi tuih zaan hnakih thawm ring um nawn lo dingin,” an ti. Duke thapetu pawl in cuih thuthanmi cu thungaizet in an cohlang.\nSaam 100 nak ngantu in Pathian a tlaihsan vekin midang khal cuvek siter a duh. “Bawipa thangtthatnak hla lungawi in sak uh,” ti’n a au (c.1). A minung pawl cun zalenzet in thangtthat ding a si, ziangahtile Anih cu Israel pawl thukamtu a si. Annih pawl cu A cahnak hmuahhmuah le A tthatnak hmuahhmuah ruat dingah kawh mi an si.\nPathian ih tthatnak le zaangfahnak in kan duhdawtnak le kan lungawinak in tthangphawk seh. Hiti ih kan ti tikah zalenzet ih thangtthat duhtu pawl in supmi le tuah ngam lo kan neihmi pawl pahbal sinsin in langhnganzet in Pathian thangtthat daan zir ding a si. Cuti’n langhnganzet ih thangtthat ruangah dai zirziar te’n thangtthat le fimkhur te’n biak le thangtthat khal an zir a ttul ve.\nPathian biak timi cu in Sersiamtu, Ruundamtu le in kilkhawitu kha thinlung takin ttihzah upatnak pek le A thiltuahmi pawl ruat in thangtthat khi a si.\nLeitlun mi zate in Bawipa thangtthat hla sak uhsi,\nHuham le maksaknak ih khat Siangpahrang thangtthat uh;\nTlang pawl kun in tipithuanthum an huuk dumdo ding,\nNa huham le Na hmin an theih in.\nPathian Thu kan ruahthukmi hin Amah\nlungawizet ih thangtthatnak ah in hruai seh.\nHla Thar Sak Aw\nZaangfah hnakih Uak deuh


Chin Hnenum Hrem Thattu Singapore Nu In ‘A Innsang Pawlin In Ngaithiam Zo’ Tin Thuhla Thar A Thehlut Nan Court In A Cohlang Lo – Meifar\nChin Hnenum Hrem Thattu Singapore Nu In ‘A Innsang Pawlin In Ngaithiam Zo’ Tin Thuhla Thar A Thehlut Nan Court In A Cohlang Lo\nMay 6, 2022 admin Leitlun 0\nChin fala kum 24 mi Piang Ngaih Don cu a hnaṭuannak Singapore ram ah a pi tei innsang in an hremnak hliamhma ruangah July 26, 2016 ah a nunnak a liam. A pi tei innsang in a hnaṭuan a muang tuk, a fello tin thla 14 sung harsa zetin an hrem.\nTi le rawl khal an pe thiṭha lo ih zan ah hridai thawn an tawnbet, hnawmbawm ta rawlei a tum ruangah an vuakvel. A thih tik ahcun 24kg lawng in a rit ih an hremnak ruangah 15kg in a tlaniam. A pi kum 42 mi Gaiyathiri Murugayan cu nikum 2021 July thla ah kum 30 sung thawngtla dingin a thu an ṭhencat ih a pasal le a nu khal hnenum hrem thubuai an orhter ve.\nMay 4, 2022 ah Gaiyathiri Murugayan in ‘kan hnenum ih innsang pawlin WhatApp fehtlangin in ngaithiam zo tin thuthar a thehlut, culawng siloin thluak lam buainak nei a si thu khal siibawi cahnah thawn a thehlut ih thawnginn sung khalah hmuhsuamnak a ton thu pawl a ngan nan court in a cohlang lo, a siar khal a siarsak lo ih ‘na thuthar le na thubuai hi pehtlaih awknak anei lo’ an ti.\nHimi tualthat thubuai cu Singapore ram ih tualthat thubuai rapthlak bik an timi a si. Court in a thuthar thehlut mi cu an cohlang lo nan thawnginn sungih hmuhsuam a ton thuhla cu zingzoinak an neihsak tum.\nTedim Ah Mithi Inn Ihsin Tlung Pacang Cu Ralhrang Pawlin An Rak Kap That\nThailand, Myanmar Embassy Ih Hnaṭuan In CDM A Tuah